Saide Yesesi be mu pina te enke a dede?\nA TOLI DI SIKIIFI A FESISE A sani ya pasa tuutuu?\nA TOLI DI SIKIIFI A FESISE Saide Yesesi be mu pina te enke a dede?\nYonkuuwan u kaba fu dopu?\nYonkuuwan fa u sa teke seeka fu dopu?\nSan i mu du fu yeepi den baala anga sisa fu libi na a wan?\nYehofa e soi en foluku san den mu du fu fende teego libi\nSan i mu du te yu e si enke sama á lobi i?\nA Wakititolen (anga sutudi-artikel) | maart 2016\nLEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Basatongo (Kamerun) Baskirtongo Bataks (Karo) Bataks (Toba) Bauletongo Bengalitongo Bikoltongo Bulgariatongo Bulutongo Choltongo Dangmetongo Deinsitongo Doisritongo Efiktongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Garifunatongo Gatongo Georgiatongo Grikitongo Groenlandtongo Guaranitongo Guntongo Guyaratitongo Haiti Kriorotongo Hawsatongo Hebrewtongo Hiligainontongo Hinditongo Hirimotutongo Hmong (wit) Hongariatongo Ibanag Ibantongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kaktikuel-tongo Kanadatongo Karen (S’gaw) Kasaktongo Katalantongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisitongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krio Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Lambatongo Lingalatongo Litoniyatongo Lufaletongo Lugandatongo Lukonsotongo Lundatongo Luotongo Makuatongo Malagasitongo Malayalamtongo Maleisitongo Maltatongo Mambwe-Lungutongo Mamtongo Maratitongo Masatektongo (Huwatala) Masedoniya-tongo Mauritius Kriorotongo Mayatongo Miksetongo Misotongo Miyanmartongo Mooretongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Nyungwe Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Persiatongo Pidgin (Kameroen) Potogisitongo Punyabitongo Pôlsutongo Quichua (Imbabura) Rosiyatongo Rumeiniatongo Runyankoretongo Salomon eilanti pidgin Samowatongo Sangotongo Sapotektongo (Istmus) Sebuwanotongo Seisyel-èilanti Kriorotongo Senatongo Sepeditongo Serfiatongo Serfiatongo (Romesma-alfabet) Sesotho (Lesotho) Setswanatongo Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Tamiltongo Tatartongo Telugutongo Tetun Dili Tiftongo Tigrinyatongo Tok Pisintongo Torkutongo Totonaktongo Toyolabaltongo Tsongatongo Tswatongo Tsyilubatongo Tufalotongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Umbundutongo Urhobotongo Urundtongo Vendatongo Vietnameisitongo Waray-Waraytongo Wayuunaikitongo Yapantongo Yorubatongo Zandetongo\nA TOLI DI SIKIIFI A FESISE\n„Wan man [Adan] meke sondu de a goontapu, neen sondu tyai dede. Neen meke ala sama e dede, bika ala den abi sondu.”—Romesama 5:12\nEfu den akisi i efi i wani libi fu teego, san i be o piki? Gaanse sama be o taki den wani, ma den e si enke sama á poi libi fu teego. Den e taki ala wi o dede wan dei, bika a so a libi de.\nMa kon u taki den akisi i now taki: „I wani dede?” San i be o piki? Gaanse sama o taki nono. A sani ya e soi taki winsi sani nai go bun, efuso winsi wi abi polobelema, tokuso wi á wani dede. Beibel e soi taki a Gadu meke libisama anga a fii ya. „A poti teego ten aini den ati.”—Peleikiman 3:11.\nMa fa a du kon taki libisama nai libi fu teego nownow? Gadu du wan sani fu puu dede gi u? Te i sabi san Beibel e taki, yu o fii bun. A piki e soi saide Yesesi be mu pina te enke a dede.\nSAIDE LIBISAMA NAI LIBI FU TEEGO?\nDen fosi dii kapitel fu Genesesi e soi u taki Gadu be meke a fosi man anga uman Adan anga Efa, fu libi fu teego. Gadu be taigi den san den be mu du efu den á be wani lasi a teego libi. Den kapitel ya e soi tu taki Adan anga Efa lasi a libi ya di den taangayesi Gadu. Son sama e si enke a toli ya a wan anainsitoli. Ma den sani di sikiifi aini Genesesi pasa tuutuu, leti enke den sani di Mateyesi, Malikisi, Lukasi anga Yohanisi sikiifi. *\nFa sani waka di Adan taangayesi Gadu? Beibel taki: „Wan man [Adan] meke sondu de a goontapu, neen sondu tyai dede. Neen meke ala sama e dede, bika ala den abi sondu” (Romesama 5:12). Adan sondu di a taangayesi Gadu. A so a lasi a teego libi, neen a dede. Ala den pikin di a meke e dede tu, bika ala den abi a sondu fi en. Neen meke wi e siki, wi e gaandi, wi e dede. A sani ya e kuudei anga san ondoosuku kon sabi aini a ten ya. Den kon si taki son pikin e meke anga denseefi siki efuso taa sani di den mma anga den dda abi. Ma Gadu du wan sani fu puu sondu anga dede?\nSAN GADU DU?\nGadu seeka sani fu meke den bakapikin fende a teego libi di Adan lasi. Fa a du a sani ya?\nRomesama 6:23 taki: „A pai fu sondu a dede.” Dati wani taki a fu di wi a sondu sama meke wi e dede. Neen meke Adan dede di a sondu. Useefi e dede, bika anga sondu u meke. A ná useefi suku en. Fu di Gadu lobi u, meke a be sende en Manpikin Yesesi kon a goontapu, fu pai gi den sondu fu u. Fa so?\nA dede fu Yesesi opo a pasi gi u fu fende teego libi di o meke u piisii\nAdan á be abi sondu, ma a di a taangayesi Gadu meke sondu kon a goontapu. Neen meke, a wan man di ná abi sondu be o de fanowdu fu puu sondu baka. A man ya be mu aliki Gadu te enke a dede. Beibel taki: „Leti enke fa sondu doo omen sama di wan man namo taanga-yesi, a so omen sama o toon sama di e libi a wan leti fasi di wan sama aliki Gadu” (Romesama 5:19). A Yesesi a be a „sama” de. A fika hemel kon a goontapu, a toon wan man di ná abi sondu *, neen a dede gi u. Neen meke u poi toon mati anga Gadu. Wi abi a okasi fu libi fu teego tu.\nMa saide Yesesi be mu dede namonamo fu fii wi fu sondu anga dede? Baka di Adan anga Efa sondu, Gadu á be poi meke wan weiti fu meke den bakapikin fu den libi fu teego noh? Gadu abi a kaakiti fu du a sani de. Ma enseefi be taki a pai fu sondu a dede. Efu a be puu sondu, a á be o du sani a wan leti fasi, ma a be o lei gi enseefi. Neen meke a sani di a taki ya a ná wan weiti di a sa kengi iniiwan yuu. Ma a weiti ya e soi u taki en a wan Gadu fu leti-du.—Psalm 37:28.\nEfu Gadu be kengi mofu, da sama be o si enke a nai du san a paamisi. Kande den be o si enke a be o paati bee te a be mu luku sowtu bakapikin fu Adan be mu fende teego libi. Den á be o fitoow en moo. Ma a di a á kengi mofu, meke wi e biibi taki ala yuu a o du sani a wan leti fasi.\nFu di Gadu meke Yesesi kon dede gi u, meke wi abi a okasi fu libi fu teego a goontapu aini wan paladeisi. Yesesi be taki aini Yohanisi 3:16 taki: „Gadu be lobi goontapu te, neen ede meke a sende a wan kodo Manpikin fi en kon, fu meke den sama di e biibi aini en, á mu dede, ma den mu fende a libi fu teego.” A dede fu Yesesi e soi taki Gadu e du sani a wan leti fasi. Ai soi u tu fa Gadu lobi libisama.\nMa saide Yesesi be mu pina a wan ogii ati fasi te enke a dede enke fa a sikiifi aini Beibel? Di Yesesi holidoo anga ala fa sama du ogii ati sani anga en, a soi taki Saatan a wan leiman, bika Saatan be taki sama o gwe fika Gadu te tesi e miti den (Yopu 2:4, 5). Kande sama be o si enke Saatan abi leti, bika Adan taangayesi Gadu di tesi miti en. Ma leti enke fa Adan á be abi sondu, a so Yesesi seefi á be abi sondu tu. Tokuso Yesesi soi taki i sa aliki Gadu winsi sowtu tesi e miti i (1 Korentesama 15:45). A soi taki Adan seefi be sa aliki Gadu efu a be wani. Yesesi soi u fa u sa waka neen baka di a holidoo (1 Peitilisi 2:21). Yesesi du san Gadu taigi en, neen meke Gadu pai en anga teego libi. A á poi dede moo.\nSAN A DEN WINI DI I SA FENDE?\nYesesi be dede tuutuu. A opo a pasi gi u fu fende teego libi. I wani libi fu teego? Yesesi soi u san u mu du. A taki: „Efu wan sama wani libi fu teego, da a mu sabi yu, a tuutuu Gadu, anga Yesesi Kelestesi, a sama di i sende kon a goontapu.”—Yohanisi 17:3.\nDen sama di meke a buku ya e gi i taanga-sikin fu leli sabi Yehofa, a tuu Gadu, anga a Manpikin fi en, Yesesi Kelestesi. Den Yehofa Kotoigi di e tan na a pisi fi i o piisii fu yeepi i. Efi i wani sabi moo, i sa go na a website www.jw.org/djk tu.\n^ paragraaf 8 Luku a artikel „Wan dyari fu Eden ben de trutru?”, aini A Waktitoren fu 1 yanuari 2011, bladzijde 4.\n^ paragraaf 13 Yesesi be e tan a hemel, neen Gadu teke a libi fi en poti aini Maliya bee. A so Maliya kon de anga bee fu Yesesi. A santa yeye fu Gadu kibii Yesesi fu a sondu fu Maliya á kisi en.—Lukasi 1:31, 35.\n„U mu e du a sani ya”\nA neti fosi Yesesi dede, a holi wan komakandaa anga den apostel di be holibaka gi en, neen a sete a Membeefesa. A taigi den taki: „U mu e du a sani ya fu membee mi” (Lukasi 22:19). Yehofa Kotoigi e aliki Yesesi, neen meke den e membee a dede fu Yesesi ala yali a hii goontapu. A yali di pasa, a 19.862.783 sama be kon na a Membeefesa.\nA yali ya, wi o membee a dede fu Yesesi a diidewooko 23 maart, baka te a san dongo. Wi e kai yu anga i famii fu kon aliki wan lezing. A lezing ya o soi saide a dede fu Yesesi pelensipali, anga fa i sa fende wini fi en. I ná abi fu pai. U ná o piki moni tu. I sa akisi den Yehofa Kotoigi di e tan na a pisi fi i, on lati anga pe den o holi a Membeefesa. Efi i wani sabi moo, i sa go na a website www.jw.org/djk.\nMembee a dede fu Yesesi\nAnga ala piisii wi e kai i kon na a pelensipali komakandaa ya. Yu o leli fa a libi fu Yesesi, anga a dede fi en, sa tyai wini gi i.\nmaart 2016 | Saide Yesesi be mu pina te enke a dede?\nA WAKITITOLEN (ANGA SUTUDI-ARTIKEL) maart 2016 | Saide Yesesi be mu pina te enke a dede?


Saide wi á mu mombii Yehofa Gadu? | Wakititolen\nA Wakititolen (anga sutudi-artikel) | yanuari 2018\nSaide wi á mu mombii a Sama di abi ala sani?\n„Neen meke wi e gi i daa, u Gadu, wi e gafa a gendee nen fi i.”—1 KOLONIKI 29:13.\nSINGI: 80, 50\nSaide Yehofa wani u holibaka gi en anga den gudu fu u?\nFa den sama di be e dini Yehofa a fositen be e holibaka gi en anga den gudu fu den?\nSan a olikanisâsi e du anga a moni di sama e gi fu holibaka gi a wooko aini a ten ya?\n1, 2. Fa Yehofa soi taki a lobi gi sama sani?\nYEHOFA a wan Gadu di lobi gi sama sani. Neen gi u ala den sani di wi abi. Ala den bun sani di de a goontapu a fu Yehofa. Anga den sani ya ai holi wi a libi (Psalm 104:13-15; Hakai 2:8). Beibel e soi taki son leisi Yehofa e du wonduu fu solugu a foluku fi en anga den sani di a meke poti a goontapu ya.\n2 Di a foluku fu Yehofa be de aini a sabana, Yehofa be gi den mana anga wataa 40 yali langa (Ekisodesi 16:35). A be gi den ala san den be abi fanowdu (Nehemiya 9:20, 21). Bakaten Yehofa be meke Elisa du wan wonduu. A be meke a pikinso oli di wan uman be abi, kon ipi. A uman ya man be dede kaba. A sani ya be yeepi a uman fu pai den paiman fi en. A moni di be fika be yeepi en anga a boi fi en fu tan a libi (2 Kownu 4:1-7). Boiti dati Yehofa be meke Yesesi gi omen sama nyanyan. A be meke Yesesi du wan wonduu fu fende moni tu.—Mateyesi 15:35-38; 17:27.\n3 Yehofa poi du ala san a wani fu solugu den sani di a meke. Ma toku a gi a foluku fi en a okasi fu du san den man fu holibaka gi a olikanisâsi fi en (Ekisodesi 36:3-7; leisi Odo 3:9.) Saide Yehofa wani u holibaka gi en anga den gudu fu u? Fa den sama di be e dini Yehofa a fositen be e holibaka gi en anga den gudu fu den? San a olikanisâsi e du anga a moni di sama e gi aini a ten ya? A artikel ya o piki den akisi ya.\nSAIDE WI E HOLIBAKA GI YEHOFA ANGA DEN GUDU FU U?\n4. San wi e soi te wi e gi san wi abi fu holibaka gi Yehofa?\nA di u lobi Yehofa meke wi e gi en sani\n4 A di u lobi Yehofa meke wi e gi san wi abi fu holibaka gi en. Te u pakisei den sani di Yehofa du gi u, da a sani de e bigi u. A so David be e fii tu di a be taki san be de fanowdu fu meke a tempel. A be taki, a Yehofa gi u ala den sani di wi abi. A Yehofa gi wi ala den sani di wi e gi en.—Leisi 1 Koloniki 29:11-14.\n5. San a wan fu den sani di u mu du te wi e dini Yehofa?\n5 Te wi e gi sani fu holibaka gi a olikanisâsi, a wan fasi fu fa wi e dini Yehofa. Apostel Yohanisi be yee fa den engel di e dini Yehofa e taki aini wan fisyun taki: „Yehofa wi Gadu, a yu fiti fu kisi ala gaandi, anga gafa anga makiti bika a yu meke ala sani. A di i be wani, neen ede meke den de. A yu meke den” (Openbaring 4:11). A sani ya e soi kiin taki Yehofa mu fende ala gaandi anga gafa, neen meke u wani du ala san u man gi en. Yehofa be sende Mosesi fu taigi den Islayelisama taki den mu holi dii fesa ala yali. Ma te den be e go a den fesa ya den be mu e tyai sani gi Yehofa. A be taigi den taki „den á mu go neen fesi anga soso ana” (Deitolonomi 16:16). Aini a ten ya, u mu gi Yehofa sani anga u hii ati tu. Te wi e du a sani ya wi e soi taki den sani di a olikanisâsi fu Yehofa e du, e bigi gi u. Wi e soi tu taki wi e holibaka gi en.\n6. Saide wi o fende wini te wi e gi sani? (Luku a fowtow na a bigin.)\n6 Wi á mu e wani sama e gi u sani namo, u mu e gi tu. (Leisi Odo 29:21.) Meke u taki wan pikin bai wan kado gi en mma anga en dda anga a moni di den gi en. Fa i denki a mma anga a dda o fii? Efuso meke u taki wan yonkuu pionili gi en mma anga en dda moni fu pai yuu efuso fu bai nyanyan gi a famii. Winsi a mma anga a dda á be akisi a pikin fu du a sani ya, tokuso den o poolo. Saide? A fu di den wani soi a pikin taki a sani di a du e bigi gi den. A so Yehofa sabi tu taki wi o fende wini te wi e gi san wi abi fu holibaka gi a olikanisâsi fi en.\nFA A FOLUKU FU YEHOFA A FOSITEN BE E HOLIBAKA GI EN ANGA DEN GUDU FU DEN?\n7, 8. Fa u sa waka a den sama fu a ten fu Beibel baka te u mu gi moni (a) fu holibaka gi son sani di u mu du? (b) fu holibaka gi a wooko a hii goontapu?\n7 Beibel e soi taki a foluku fu Yehofa a fositen be e gi moni anga taa sani fu holibaka gi a wooko fi en. Mosesi be gi den Islayelisama taanga-sikin fu gi moni fu meke a tabernakel. Bakaten Kownu David be du aseefi sani di den be mu meke a tempel fu Yehofa (Ekisodesi 35:5; 1 Koloniki 29:5-9). A ten di Kownu Yowas be e tii, anga a moni di a foluku be e gi, den pilisite be e seeka a tempel (2 Kownu 12:4, 5). Aini a ten fu den apostel, den Kelesten be yee taki den baala anga sisa fu Yudeya be abi yeepi fanowdu, bika wan gaan angiiten be de anda. Ala Kelesten be e luku san den be abi fu sende gi den baala anga sisa fu Yudeya.—Toli 11:27-30.\n8 A foluku fu Yehofa be e holibaka gi den sama di be e teke fesi tu. Enke fa a Weiti fu Mosesi e soi, da den Leifisama á be abi wan pisi doti enke den taa lo. Neen meke den taa lo be mu gi den Leifisama du fu tin pisi fu san den be abi. A sani ya be e yeepi den Leifisama fu poti ala den pakisei na a wooko di den be mu du na a tabernakel (Numeri 18:21). Wantu uman be e yeepi Yesesi anga den apostel fi en anga den sani di den be abi.—Lukasi 8:1-3.\nAla sama be man holibaka gi a wooko, guduman anga pootiman\n9. Pe den Islayelisama anga den Kelesten fu fositen be e fende den sani di den be e gi fu holibaka gi a wooko?\n9 A ná wan peesi namo a foluku fu Yehofa be e fende den sani di den be e gi fu holibaka gi en. Kande a Egepte den Islayelisama be fende den sani di den be gi fu meke a tabernakel (Ekisodesi 3:21, 22; 35:22-24). Aini a ten fu den apostel son Kelesten be seli den goon, den osu anga taa sani, neen den gi den apostel a moni. Anga a moni de den apostel be e yeepi den baala anga sisa di be de a nowtu (Toli 4:34, 35). Taawan be e poti moni a wan se fu holibaka gi a wooko (1 Korentesama 16:2). Ala sama be man holibaka gi a wooko, guduman anga pootiman.—Lukasi 21:1-4.\nA FASI FA WI E HOLIBAKA GI A WOOKO AINI A TEN YA\n10, 11. (a) Fa u sa waka a den sama fu fositen baka di be e holibaka gi a wooko fu Yehofa? (b) Fa yu e si a gaandi di yu abi fu holibaka gi a Kownukondee wooko?\n10 Aini a ten ya, den baala sa akisi u fu gi moni fu du son sani. Kande a kemeente pe i de wani seeka a Kownukondee zaal. Kande den mu meke wan nyun zaal. Kande a beikantoo di de aini a kondee pe i de mu seeka. Wi abi a okasi tu fu yeepi pai den paiman fu den konkelesi di e holi. Son leisi den baala anga sisa di de a kondee pe wan gaan ogii pasa, abi yeepi fanowdu. Den moni di wi e gi e holibaka gi a wooko fu den zendeling, den spesuutu pionili, den kelen-owluman, den sama di e wooko na a edekantoo anga den beikantoo di de a hii goontapu. Kande a kemeente pe i de e gi moni fu meke Kownukondee zaal anga peesi fu holi gaan komakandaa a hii goontapu.\n11 Ala u poi gi moni fu holibaka gi a wooko di Yehofa olikanisâsi e du aini den lasiti dei ya. Te wi e poti moni aini a Kownukondee zaal efuso te wi e du en a jw.org, u nai taigi sama omen moni u poti. Ma fa a waka efu yu si enke a moni di yu e poti ná abi yeepi? Gaanse moni di a olikanisâsi e fende a ná gaan moni. Winsi son Kotoigi ná abi moni, tokuso den e meke moiti fu waka a den Kelesten fu Masedoniya baka. Den be „pooti”, ma tokuso den be e begi den baala fu gi den pasi fu poti moni. Den du a sani ya anga den hii ati.—2 Korentesama 8:1-4.\n12. Fa a olikanisâsi soi taki den e koboloiki a moni di sama e gi fu holibaka gi a wooko, anga koni?\n12 Den baala di e tii a wooko e koboloiki a moni di wi e gi anga koni. U sa fitoow den (Mateyesi 24:45). Den baala ya e begi fu Yehofa yeepi den fu du sani di o tyai wini gi a olikanisâsi. Den e luku bun fa den e koboloiki a moni di den baala anga sisa e gi (Lukasi 14:28). Aini Beibel ten, a wantu man di taawan be sa fitoow be abi a faantiwowtu fu luku a moni di a foluku fu Gadu be e gi. Den be e koboloiki a moni fu holibaka gi a tuu biibi. Wan leisi a kownu fu Persiya be gi Esra gowtu, solufu anga taa dii sani, neen Esra tyai den sani ya go a Yelusalem. Aini a ten ya, den sani di a kownu ya gi be o pasa wan sani fu 100 miliyun Ameekan dala. Esra be e si enke a Yehofa a kownu fu Persiya be gi den gudu ya. Neen meke a taigi sama finifini fa den be mu kibii den gudu te den be e tyai den pasa den ogii kondee (Esra 8:24-34). Bakaten Pawlesi piki moni fu yeepi den baala anga sisa fu Yudeya di be abi yeepi fanowdu. A sama di be e „du sani anga wan kiin ati” a be poti fu tyai a moni go a Yudeya. (Leisi 2 Korentesama 8:18-21.) Aini a ten ya, a olikanisâsi e waka a Esra anga Pawlesi baka anga a fasi fa den e wooko anga a moni di sama e gi fu holibaka gi a wooko.\n13. Saide a olikanisâsi kengi a fasi fa den be e koboloiki a moni di wi e gi fu holibaka gi a wooko?\n13 Te wan osufamii si taki a moni di den e wooko nai sai, den e meke moiti fu koboloiki a moni fu den moo bun. Den e meke moiti fu den á libi bigi fu den sa du moo gi Yehofa. Na aseefi sani a olikanisâsi fu Yehofa e du. Bakabaka ya a omen nyun sani a olikanisâsi du. Den kon si taki a moni di den be e koboloiki be ipi moo a moni di den be e fende. Neen meke leti enke wan osufamii, a olikanisâsi suku fasi fu den á koboloiki moni so ipi moo. Den wani koboloiki a moni di wi e gi anga u hii ati, anga koni.\nDEN WINI DI A OLIKANISASI E FENDE TE YU E GI MONI\nA moni di wi e gi, e meke a wooko di wi e du a hii goontapu go a fesi (Luku paragraaf 14-16)\n14-16. (a) Fa den baala e koboloiki den moni di wi e gi fu holibaka gi a wooko? (b) Sowtu wini i fende fu den sani di a olikanisâsi e du?\n14 A omen baala anga sisa di de langa a waaleiti taki ná pikin sani a olikanisâsi e seeka gi u nownow. Wi abi jw.org anga JW Broadcasting. Wi abi a Nyun-Grontapuvertaling aini omen tongo. Aini a yali 2014 anga 2015, a konkelesi di den e kai „Tan poti a Kownukondee fu Gadu a fesi!” be holi aini 14 fu den moo gaan sitadiyon di de a hii goontapu. Ala den sama di go na a konkelesi ya be e piisii.\n15 A omen sama taki ai bigi gi den taki a olikanisâsi e seeka den sani ya gi den. Wan toowpaa fu Asiya sikiifi taki: „Wi e peleiki a wan pikin foto. Neen meke son leisi wi e fii enke u de faawe fu u baala anga sisa. A sani ya e meke u feegete taki a hii goontapu a wooko fu Yehofa e du. Ma solanga wi e luku JW Broadcasting, ai membee wi taki wi abi baala anga sisa a hii goontapu. Den baala anga sisa yaaso seefi lobi JW Broadcasting. Wi e yee fa den baala anga sisa ya e taki den e fii enke den kon moo sabi den baala di e tii a wooko a hii goontapu te den luku a JW Broadcasting. Nownow den e moo piisii taki den de aini a olikanisâsi fu Gadu.”\n16 Nownow a wan sani fu 2500 Kownukondee zaal a olikanisâsi e meke efuso e seeka a hii goontapu. Den baala anga sisa fu wan fu den kemeente fu Honduras taki, aini a ten di pasa den be e winsi taki den abi den eigi Kownukondee zaal. Nownow den fende wan. Den sikiifi taki: „Ná pikin piisii wi e piisii taki u de aini a olikanisâsi fu Yehofa. Wi e piisii tu taki wi abi baala anga sisa a hii goontapu.” A omen sama e fii so tu te den fende Beibel anga den buku fu u aini den mamabee tongo. Den baala anga sisa di e tan a kondee pe wan gaan ogii pasa, e piisii te taa baala anga sisa yeepi den. Den e piisii tu te den si fa sani e waka bun te den peleiki a den peesi pe tyaipi sama e pasa.\n17. Fa u du sabi taki Yehofa e holibaka gi a olikanisâsi fi en aini a ten ya?\n17 A omen sama á poi fusutan fa Yehofa Kotoigi e du ala den sani di den e du anga a moni di sama e gi fu holibaka gi a olikanisâsi. Wan bigiman fu wan gaan bodeleifi be go luku wan fu den beikantoo fu u di e doloki buku. A foondoo di a yee taki den sama di e wooko ape nai wooko fu moni. A foondoo tu di a yee taki a den moni di sama e gi anga den hii ati e daai a olikanisâsi. A á be poi biibi taki u nai piki moni a den komakandaa efuso du taa sani fu meke moni. A taki te i luku en bun, da wi á be mu poi du den sani di wi e du anga a moni di sama e gi. A man ya abi leti, bika efu Yehofa á be e holibaka gi u, wi á be o poi du den sani ya.—Yopu 42:2.\nDEN WINI DI WI E FENDE TE WI E GI SANI FU HOLIBAKA GI A KOWNUKONDEE\n18. (a) Sowtu wini wi o fende te wi e gi sani fu holibaka gi a Kownukondee? (b) Fa u sa leli u pikin anga u Beibelsutudi fu du a sani ya?\n18 Yehofa gi wi a gaandi anga a okasi fu holibaka gi a Kownukondee. Na a wooko ya na a moo bun wooko. Yehofa paamisi u taki a o belesi u efu u holibaka gi a wooko fi en (Maleyaki 3:10). A paamisi u tu taki efu wi e gi anga u hii ati sani o waka bun gi u. (Leisi Odo 11:24, 25.) A taki wi o de koloku te u lobi gi sani, bika „wan sama di e gi taawan sani o de koloku moo enke te taawan e gi en sani” (Toli 20:35). Anga den sani di wi e taki anga den sani di wi e du, u sa leli u pikin anga u Beibelsutudi fu denseefi holibaka gi a wooko fu Yehofa. Da Yehofa o belesi den.\n19. Sowtu taanga-sikin a artikel ya gi i?\n19 A Yehofa gi u ala den sani di wi abi. Te u nai giili Yehofa, wi e soi taki u lobi en. Wi e soi en tu taki wi e teke den sani di ai du gi u fu bigi (1 Koloniki 29:17). Di den Islayelisama be gi den gudu fu meke a tempel, den be e „piisii di den tyai den sani ya gi Yehofa, bika anga den hii ati den be gi den sani ya” (1 Koloniki 29:9). Meke useefi meke moiti fu gi Yehofa den sani di a gi u anga piisii.\nTe wi e gi sani fu holibaka gi a olikanisâsi, a Yehofa wi e gi en. A Yehofa gi u ala den sani di wi abi. Neen meke te wi e gi en sani, da wi e soi en taki u lobi en\n’Te wan sama weli, Gadu e gi en kaakiti’\nA Membeefesa e tyai a foluku fu Gadu kon a wan\nSowtu lobi e meke sama de koloku tuutuu?\nMeke moiti fu sabi sama e dini Yehofa anga sama nai dini en\nText Fasi fa i sa download sani A WAKITITOLEN (ANGA SUTUDI-ARTIKEL) yanuari 2018\nA WAKITITOLEN (ANGA SUTUDI-ARTIKEL) yanuari 2018


Beibel: okanisi tongo Galasiya 3\n☰ Galasiya 3 ◀ ▶\nPawlesi e soi sani fu a leti biibi\n1 Ma biibiwan fu Galasiya pisiwataa! U nái fusutan sani moo, no? Sama kon fende pasi buuya u de so? Bika mi be puu kon a kiin gi u kaba, fa u fende yeepi. Jesesi Kelestesi poti enseefi gi den, den kii a koloisi enke paiman, fu teke dede pai a wi peesi. 2 We, da u piki mi! Saide meke Masaa Gadu be gi u a Apaiti Jeje fi en? Na di u teke biibi fitoow a Bun Nyunsu fi en di e bali lontu, ofu na di u wooko anga weiti?\n3 We, na di u be fende a Apaiti Jeje so, meke u be poi bigin a biibi libi. Da u law de fu denki taki, na useefi mu wooko anga sikin, fu toon bun sama gi Masaa Gadu. 4 We, u be teke somen pina anda fu a biibi ya ede kaba, da mi á denki u sa meke dati pasa fu soso. Kweti!\n5 We, u aliki ya baka. Saide meke Masaa Gadu e wooko anga a Apaiti Jeje fi en a ini u de, fu du foondoo sani? Na di u teke biibi, fitoow a Bun Nyunsu fi en di e bali lontu, ofu na di u wooko anga weiti?\n6 Bika saide Masaa Gadu Buku be sikiifi taki: “Na di Abalaham be teke biibi fitoow Masaa Gadu namo, meke a toon bun sama gi Masaa Gadu kaba?” 7 We, na fu soi taki, na sama di teke fitoow biibi Masaa Gadu enke Abalaham, e teli enke paansu sama fu Abalaham.\n8 We, Masaa Gadu Buku be sikiifi fu dati a fesi taki: “Ala taa foluku di á de Dyusama sa teke biibi fitoow mi, da den toon bun sama gi mi Masaa Gadu ya.” We, na a Bun Nyunsu a be gi Abalaham seefi a fesi, di a be taigi en taki: “Mi o teke a paansu sama fi yu, fu tyai seigi go doo ala foluku a goontapu.” 9 We, san u e si tide dei? Ala sama di teke biibi fitoow Masaa Gadu, da na so ai seigi den tuu, enke fa a be seigi Abalaham, di Abalaham be biibi en.\n10 Bika sama di e wooko anga Dyuweiti, fu toon bun sama gi Masaa Gadu, da den dati fende fuuku, fu di Masaa Gadu be taki, den abi fowtu. Bika sama á de fu wooko anga weiti enke fa a mu de. Bika Masaa Gadu Buku sikiifi taki: “Masaa Gadu fuuku ibii sama taki, den abi fowtu, bika den á poi wooko fini fini anga den weiti fu Mosesi.” 11 Da Masaa Gadu nái meke sama toon bun sama gi en seefi, te den wooko anga weiti. Ma na sama di poti fitoow ne en tapu namo, ai du dati gi. Bika en Buku sikiifi taki: “Wan sama sa toon bun sama gi mi Masaa Gadu ya, te a teke biibi fitoow mi ya namo.” 12 Ma te sama e wooko anga weiti, da na feti du sani anga sikin, fu toon bun sama gi Masaa Gadu. Da a nái de taki, na teke biibi fitoow Masaa Gadu. Ma Masaa Gadu Buku sikiifi taki: “Na sama di poi wooko fini fini anga weiti sa fende libi fu tego a Masaa Gadu.”\n13 Ma Masaa Gadu fuuku ala sama di á poi wooko fini fini anga weiti taki, den mu dede. Wi enke biibiwan á de a ini, winsi fa useefi nái wooko fini fini anga weiti. Bika Kelestesi teke a fuuku a wi peesi. Bika Masaa Gadu Buku sikiifi taki: “Ibii sama di den tei lenge lenge a wan udu ponsu kii, fuuku.” 14 Na so ibii sama, winsi pe a de, ma a de fu Kelestesi, da a sa fende a seigi, di Masaa Gadu be paamisi Abalaham. Soseefi a sa meke en Apaiti Jeje teke peesi a ini a libi fu a sama di teke biibi fitoow so!\nSan na a paamisi fu Masaa Gadu?\n15 We, biibiwan! Masaa Gadu be kuudei anga Abalaham kaba taki, a o gi en bun di a paamisi en. Da a á poi booko ofu kengi mofu moo. Bika luku te sama a goontapu seefi kuudei naki sitampu a lanti, da den á poi booko, ofu kengi dati moo. 16 We, Masaa Gadu be paamisi Abalaham bun anga a paansu sama fi en. Ma luku de! A á be taki: “Den paansu sama fi yu.” Ma a taki: “A paansu sama fi yu.” Dati na wankodo sama namo di de a Kelestesi. 17 Dati wani taki, a be kuudei anga Abalaham taki: “Mi musu gi yu bun di mi paamisi yu.” Namo baka fo ondoo diitenti (430) yali, ne a sende weiti kon, fu sama wooko. Ma dati á poi booko a kuudei fi en anga Abalaham. Bika a nái kengi mofu. Bika a kuudei á be de fu Abalaham mu wooko fosi a gi Abalaham bun di a paamisi en. 18 Bika kon u taki, na wooko anga weiti e meke Masaa Gadu gi sama en gaan bun, sama á be o poi taki, na fu di Masaa Gadu paamisi gaan bun namo. We, da kweti! Bika u si fa a be paamisi Abalaham sani namo, ne a du en gi en. Da na gaan bun ati fasi namo a teke luku en de so.\n19 Bika saide a poti weiti fu sama wooko? Na fu soi den sama namo taki, a abi leti fu taki, den fiti sitaafu. Weiti kon fu soi efu yu e wooko bun ofu fowtu. Na so sani mu waka doo a yuu ten pe Awan kon doo, di de a Paansu Sama di Masaa Gadu be paamisi, fu kon du bun. Da luku fa weiti waka kon a goontapu. Masaa Gadu sende en anga Engel*f2* poti a Mosesi ana, fu gi den Dyusama. 20 Da saide sama mu taampu a mindii fu wan wooko so? Na te moo enke tu sama de fu du wan sani, da sama mu de fu luku, efu ai go leti. Ma a kuudei fi en anga Abalaham á be abi dati fanowdu. Bika ne en wawan be mu du wan sani.\n21 We, da ai gei fu wooko anga weiti e sitee anga te Masaa Gadu paamisi sama bun! Ma kweti! Bika efu weiti be poi gi sama libi fu tego, da wooko anga den be o meke sama toon bun sama gi Masaa Gadu. 22 Ma kweti! Masaa Gadu Buku sikiifi taki, ala sama na takuuduman. Da na biibi Jesesi Kelestesi sa puu sama a takuudu anga ogii. Da a sama sa fende bun di Masaa Gadu paamisi Abalaham anga a paansu biibisama fi en.\n23 Ma fosi biibi Masaa Jesesi be kon doo, da weiti be mu kon wooko a u tapu fosi. Bika dati mu soi wi taki, wi á poi komoto a Masaa Gadu sitaafu. A wooko so doo a ten di Masaa Gadu puu kon a kiin, fa wan fasi de fu komoto na a sitaafu fi en, toon bun sama gi en. Dati na fu teke biibi a Masaa Jesesi. 24 We, da weiti gei wan wookoman di wan gudu dda abi, fu kweki en nyoni pikin te enke a lepi sai fu komoto na a wookoman de ondoo. Na so u tan a weiti ondoo doo na a yuu ten fu u sa teke biibi a Kelestesi, fu toon bun sama gi Masaa Gadu. 25 We, di u sa teke biibi nownow, da weiti á de enke wookoman a u tapu moo, fu soi san fiti anga san fowtu.\nFa sama di teke biibi kon tan\n26 Bika di u teke biibi a Kelestesi Jesesi, da u toon pikin fu Masaa Gadu. 27 Bika wi teke a dopu fu Kelestesi. Dati wani taki, u mokisa libi anga Kelestesi. 28 Da mokisa libi anga Kelestesi á de taki, Dyusama kengi anga foluku di á de Dyu. Saafu a katibo seefi á kengi anga fiiman. Kengi á de tu fu uman efu man. Bika Masaa Gadu e si wi ala enke sama fu Kelestesi Jesesi, da a kaba. 29 Da u di de fu Kelestesi, na a paansu sama fu Abalaham. Na u dati abi fu fende den bun di Masaa Gadu be paamisi Abalaham anga en paansu sama.


Fika ala den polobelema fi i gi Yehofa—1 Peitilisi 5:7 | Wakititolen\nNa a bun-ati fu Gadu meke u fii\nPoti pakisei a den sani fu a yeye, da yu o fende libi, yu o piisii\nFika ala den polobelema fi i gi Yehofa\nYehofa e pai den sama di e suku en anga den hii ati\nONDOOFENITOLI Mi „toon ala sani gi ala sama”\nLEISI AINI Bataks (Karo) Bataks (Toba) Bauletongo Biak Bislamatongo Choltongo Chopi Drehu-tongo Fransitongo Garifunatongo Groenlandtongo Haiti Kriorotongo Hmong (wit) Ibantongo Ingrisitongo Italiatongo Javaans Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikongotongo Kilubatongo Kimbundutongo Kisitongo Krio Laostongo Makuatongo Maltatongo Mamtongo Masatektongo (Huwatala) Mauritius Kriorotongo Miksetongo Misotongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ngaberetongo Ngangela Niastongo Nyanekatongo Nyungwe Okanisitongo Potogisitongo Quichua (Chimborazo) Quichua (Imbabura) Romanitongo (Zuidsei fu Grikikondre) Seisyel-èilanti Kriorotongo Senatongo Spanyorotongo Sramakatongo Tahititongo Talapanektongo Totonaktongo Toyolabaltongo Tswatongo Tsyilubatongo Tyokwetongo Tzeltaltongo Umbundutongo Walisitongo Wayuunaikitongo\nA Wakititolen (anga sutudi-artikel) | december 2016\n„Fika ala den polobelema fi i gi en, bika ai booko en ede anga i.”—1 PEITILISI 5:7.\nSINGI: 60, 23\nFa a Wowtu fu Gadu sa yeepi u fu wi á booko wi ede tumisi?\nFa u sa abi a „freide fu Gadu”?\nFa a kemeente sa yeepi i te yu abi booko-ede?\n1, 2. (a) Saide wi abi booko-ede? (Luku a fowtow na a bigin.) (b) San wi o luku aini a artikel ya?\nNOWNOW Saatan e „waka lontu enke wan lew di e bali. Ai suku sama fu gwili” (1 Peitilisi 5:8; Openbaring 12:17). Neen meke, a libi e taanga gi ala sama. Ai taanga gi a foluku fu Gadu tu. A foluku fu Gadu a fositen be abi booko-ede tu. Beibel e soi taki Kownu David seefi be abi booko-ede (Psalm 13:2). Pawlesi be e ’booko en ede anga den kemeente’ (2 Korentesama 11:28). Ma san u mu du te wi abi booko-ede?\n2 Aini a ten di pasa, u Dda di de a hemel be e yeepi a foluku fi en fu den á booko den ede tumisi. Na a sani de a wani du gi u tu. Beibel taki i mu „fika ala den polobelema fi i gi en, bika ai booko en ede anga i” (1 Peitilisi 5:7). Fa i sa du a sani ya? Wi o taki fu fo fasi fa i sa du a sani ya. I sa (1) begi, (2) leisi Beibel, da i teke ten pakisei san i leisi, (3) meke Yehofa santa yeye yeepi i (4) taki anga wan sama di yu e fitoow. Te wi e taki fu den fo sani ya, meke moiti fu si sowtu wan fu den i mu du moo bun.\n„FIINGI DEN LAI FI I GI YEHOFA”\n3. Fa i sa „fiingi den lai fi i gi Yehofa”?\n3 Wan fasi fa u sa fiingi u booko-ede gi Yehofa, a te wi e begi. Te yu e booko yu ede anga wan sani, i Dda di de a hemel wani i taigi en fa yu e fii. A psalm sikiifiman David be begi Yehofa taki: „Gadu, aliki a begi fu mi baa.” Aini aseefi psalm ya David taki: „Fiingi den lai fi i gi Yehofa, da enseefi o holibaka gi i” (Psalm 55:1, 22). Te i du ala san i poi fu losi wan polobelema, neen sani á go enke fa i be wani, ná booko yu ede. Taigi Yehofa fa yu e fii. Ma fa begi e yeepi? Fa begi sa yeepi u fu wi á booko wi ede tumisi?—Psalm 94:18, 19.\n4. Saide a pelensipali fu begi te wi abi booko-ede?\n4 Leisi Filipisama 4:6, 7. San Yehofa e du te wi e begi en naamo anga u hii ati? A o yeepi u fu fii bun. A o yeepi u tu fu wi á pakisei sani di e meke u fii booko-saka. Te wi e feele efuso te wi e booko wi ede, da Gadu e yeepi u fu fii bun. A omen baala anga sisa a yeepi na a fasi ya. A poi yeepi i tu. „A freide fu Gadu” sa yeepi i fu pasa ala sowtu tesi. I sa biibi san Yehofa paamisi anga i hii ati. A taki: „Ná booko yu ede, bika a mi a yu Gadu. Mi o meke yu abi deki-ati, mi o yeepi i.”—Yesaya 41:10.\nGADU WOWTU SA GI I TAANGA-SIKIN\n5. Fa a Wowtu fu Gadu sa yeepi i fu yu á booko yu ede tumisi?\n5 Du fu tu sani di o yeepi u fu fii bun, a te wi e leisi Beibel da u teke ten pakisei den sani di u leisi. Saide a sani ya pelensipali? Beibel na a Wowtu fu Gadu. Gadu e soi wi aini a Beibel san u mu du fu sani waka bun gi u. Winsi on ten yu e fii booko-saka, i sa pakisei den sani di i leisi aini a Beibel. Puubei fu si fa den sani de sa gi i taanga-sikin. A sani ya o yeepi i fu yu á booko yu ede tumisi. A o yeepi i tu fu sabi san i mu du te yu abi booko-ede. Yehofa taki te wi e leisi en Wowtu wi o abi „deki-ati”. U ná o ’feele te da u sikin e dansi’.—Yowsuwa 1:7-9.\nBiibi o yeepi u fu fitoow taki Yehofa o yeepi u fu fende den sani di wi abi fanowdu\n6. Fa i sa fende wini fu den sani di Yesesi taki?\n6 Te wi e leisi Beibel, da wi e si fa Yesesi be e taki anga sama. Den be lobi aliki Yesesi, bika ala yuu den sani di a be e taki be e meke den fii bun, moomoo den sama di be booko-saka anga den sama di be lasi-ati. (Leisi Mateyesi 11:28-30.) Yesesi be e booko en ede tuutuu anga a fasi fa taawan be e fii (Malikisi 6:30-32). Leti enke fa Yesesi be paamisi den apostel taki a o yeepi den, a so a o yeepi u tu. U ná abi fu de a hemel anga Yesesi fu a yeepi u. U Kownu Yesesi di de a hemel, e soi wi a omen fasi taki a lobi u. Neen meke te yu e booko yu ede anga wan sani, i sa biibi taki a o yeepi i na a moo bun yuu. Yesesi e yeepi u fu abi howpu. A sani ya e yeepi u fu wi á booko wi ede pasa peesi.—Hebrewsama 2:17, 18; 4:16.\nDEN MANII DI A YEYE FU GADU E YEEPI SAMA FU ABI\n7. Sowtu wini wi o fende te wi abi a santa yeye?\n7 Yesesi paamisi taki u Dda o gi u santa yeye efu u begi en (Lukasi 11:10-13). Fa a sani ya e yeepi u anga booko-ede? A santa yeye efuso a kaakiti fu Gadu, e yeepi u fu soi den fasi di Gadu seefi abi (Kolosesama 3:10). Beibel e kai den fasi ya „den manii di a yeye e meke sama abi”. (Leisi Galasiyasama 5:22, 23.) Te wi e meke moiti fu abi den fasi ya, wi o man libi bun anga taawan. Den fasi ya o yeepi u tu fu wi á du sani di o gi u booko-ede bakaten. Meke u luku fa den fasi di a santa yeye e meke sama abi sa yeepi u.\n8-12. Fa den fasi di a santa yeye e meke sama abi sa yeepi u?\n8 „Lobi, piisii, freide.” Te wi e libi bun anga taawan, u ná o go e booko wi ede tumisi. Saide? Te wi e soi u baala anga sisa taki u lobi den anga te wi e lesipeki den, da a sani ya o yeepi u fu wi anga den á kisi toobi efuso kwali. U ná o du sani di o meke den ati boon tu. A sani ya o yeepi u fu wi anga u baala anga sisa á poli.—Romesama 12:10.\nTe wi e meke moiti fu abi bun manii, wi o man libi bun anga taawan\n9 „Pasensi, switifasi, bunfasi.” Beibel taki: „U mu libi switi anga useefi, tyali mu e kisi i gi taawan, gi useefi paadon anga u hii ati” (Efeisesama 4:32). Efu wi e du a sani ya, wi anga taawan ná o kisi toobi. U ná o du sani di o gi u booko-ede tu. Boiti dati, a o moo makiliki gi u fu sabi san u mu du te wan sama du wan sani di wi á lobi.\n10 „Biibi.” Son leisi wi e booko wi ede anga moni efuso gudu (Odo 18:11). San o yeepi u fu wi á booko wi ede anga den sani ya? U mu meke moiti fu du san apostel Pawlesi taki. A taki: „U mu tifeedi anga san wi abi nownow.” Biibi o yeepi u fu fitoow taki Yehofa o yeepi u fu fende den sani di wi abi fanowdu. A paamisi u taki: „Mi ná o gwe fika i. Noiti mi o fika i wawan.” Neen meke leti enke Pawlesi u sa taki: „A Yehofa a mi yeepiman. Mi ná o feele. San libisama o poi du anga mi?”—Hebrewsama 13:5, 6.\n11 „Safu-ati, dwengi iseefi.” Pakisei den wini di yu o fende te yu abi safu-ati anga te yu e dwengi iseefi. Den fasi ya o yeepi i fu yu á du efuso taki sani di o gi i booko-ede. Den o yeepi i tu fu tan faawe fu sani enke „takuu ati boon, atiboon, babali, anga kosi”.—Efeisesama 4:31.\n12 Te wi abi sakafasi, wi o biibi taki Gadu poi yeepi u. Boiti dati wi o ’fika ala den polobelema fu u gi en’ (1 Peitilisi 5:6, 7). Yehofa o yeepi i te yu abi sakafasi. Te i sabi san i man du anga san yu á poi du, da a sani ya o yeepi i fu biibi Yehofa moo iseefi. Fu di yu o fitoow en meke i ná o booko yu ede tumisi.—Mika 6:8\n„NÁ BOOKO YU EDE”\n13. San Yesesi be wani soi u di a taki: „Ná booko yu ede”?\n13 Yesesi taigi wi a Mateyesi 6:34 (leisi) taki: „Ná booko yu ede.” A gei enke a sani ya taanga fu du. Ma san Yesesi be wani soi u? U be si kaba taki son leisi David anga Pawlesi be e booko den ede anga son sani. Yesesi á taki den sama di e dini Gadu ná o abi booko-ede. Ma a be wani soi den bakaman fi en taki booko-ede nai losi polobelema. Ala dei sani o pasa di o gi u booko-ede, neen meke enke Kelesten wi á mu suku moo booko-ede fu di wi e pakisei sani di pasa efuso fa sani o waka den ten di de a u fesi. Fa a sani di Yesesi taki sa yeepi u fu wi á booko wi ede tumisi?\n14. Fa u sa waka a David baka te wi abi booko-ede?\n14 Son sama e booko den ede fu di den be meke wan fowtu. Kande den kosensi e fon den fu di den be meke wan gaan fowtu omen yali pasa. Son leisi Kownu David be e booko en ede fu di a be meke wantu fowtu. A be taki: „Mi e fii pen aini mi ati, neen meke mi e bali taanga” (Psalm 38:3, 4, 8, 18). Di a sani ya miti David a du wan koni sani. A be e biibi taki Yehofa be abi tyali-ati gi en. A be e biibi tu taki Yehofa be o gi en paadon. A be piisii di a kon fusutan taki Gadu gi en paadon.—Leisi Psalm 32:1-3, 5.\n15. (a) San wi e leli fu David? (b) San i mu du te yu abi booko-ede? (Luku a faki „ Wantu sani di o yeepi i fu yu á booko yu ede tumisi.”)\n15 Son leisi a den sani di e miti yu e gi i booko-ede. Na a pisiten di sama be e suku fu kii David a sikiifi Psalm 55 (Psalm 55:2-5). Ma winsi fa a be abi booko-ede, a be e fitoow Yehofa. David begi Yehofa fu a yeepi en anga den polobelema fi en. Ma a be sabi taki enseefi be mu du wan sani tu (2 Samuweli 15:30-34). A toli fu David e leli u taki pe fu u meke booko-ede meke u lasi-ati, u mu meke moiti fu losi a polobelema. Boiti dati u mu biibi taki Yehofa o yeepi u.\nWantu sani di o yeepi i fu yu á booko yu ede tumisi\nPoti den moo pelensipali sani a fesi.\nFILIPISAMA 1:10, 11\nDu san i poi.\nPoti wan yuu fu teke boo ala dei.\nTeke ten luku den sani di Yehofa meke.\nI mu e lafu aini a libi tu.\nDu sani fu puu sweti.\n1 TIMOTIYESI 4:8\nI mu e siibi sai.\n16. Te i luku san a nen fu Gadu wani taki, da fa ai taanga u biibi?\n16 Son Kelesten e booko den ede anga sani di den denki taki o pasa aini a ten di e kon. Ma a á de fi i booko yu ede anga wan sani di á pasa ete. Saide? Bika moo gaanse te wan sani pasa, a nai ogii enke fa u be denki. Boiti dati, i mu holi a pakisei taki sani á de di Gadu á poi du. En nen wani taki „mi o toon iniiwan sani di mi wani toon” (Ekisodesi 3:14). Neen meke a á de fanowdu fu booko wi ede anga sani di á pasa ete. Bika a nen fu Gadu e soi taki a o du ala den sani di a wani du gi libisama. I sa biibi taki Gadu o belesi den sama di nai gwe fika en. Boiti dati a o yeepi u fu wi á booko wi ede tumisi anga den sani di be miti wi a ten di pasa, den sani di e miti u nownow anga den sani di sa miti u aini a ten di e kon.\nTAKI ANGA WAN SAMA DI YU E FITOOW\n17, 18. Fa a taki di wi e taki anga taawan e yeepi u te wi abi booko-ede?\n17 Du fu fo sani di sa yeepi u te wi abi polobelema, a te wi e taigi wan sama di wi e fitoow san e gi u booko-ede. I toowpaa, wan bun mati, efuso wan owluman aini a kemeente sa yeepi i fi i fusutan a polobelema fi i moo bun. Beibel taki: „Tyaipi booko-ede o meke wan sama booko-saka, ma te wan sama taki switi anga en, da ai piisii” (Odo 12:25). Beibel taki tu: „Te sama nai taki kiin anga denseefi, ala sani e buuya, ma te omen sama e taki fu seeka wan toli, sani e waka bun.”—Odo 15:22.\n18 Den komakandaa e yeepi u te wi abi booko-ede tu. Ala wiki wi e kon makandaa anga baala anga sisa di e booko den ede anga u. Den wani gi u taanga-sikin tu (Hebrewsama 10:24, 25). Te wi e ’gi useefi taanga-sikin’ na a fasi ya, ai yeepi u fu wi á booko wi ede tumisi.—Romesama 1:12.\nTE WI ANGA YEHOFA A MATI WI E MOO FENDE TAANGA-SIKIN\n19. Saide i sa biibi taki yu o fende taanga-sikin efu Yehofa a yu mati?\n19 Wan owluman fu Kanada kon fusutan saide a be mu fika den booko-ede fi en gi Yehofa. A baala ya e leli pikin a sikoo. A wooko ya e gi en booko-ede. Boiti dati a abi wan siki di e meke ai buuya gawgaw. San e yeepi a baala ya? Ai meke moiti fu toon wan moo bun mati fu Yehofa. Den mati fi en seefi e yeepi en. Ai taigi en uman fa ai fii. Boiti dati, den owluman anga a kelen-owluman yeepi en fu a si a polobelema fi en enke fa Yehofa e si en. Wan dataa yeepi en tu fu fusutan a siki fi en moo bun. A sani ya yeepi en fu bigin du sani taa fasi. A be e meke ten fu du sport anga fu e teke boo tu. Baka wan pisiten a kon sabi fa a be mu libi anga a siki fi en. Nownow te a á poi du wan sani, ai fika en gi Yehofa.\n20. (a) Fa u sa fika den booko-ede fu u gi Gadu? (b) San wi o luku aini a taa artikel?\n20 Aini a artikel ya u si fa u sa fika den booko-ede fu u gi Yehofa. U si taki u mu begi, leisi a Wowtu fi en da u teke ten pakisei san u leisi. U si tu taki u mu meke a santa yeye fu Yehofa yeepi u. U mu taki anga wan sama di wi e fitoow. Boiti dati u mu e go a den komakandaa. Aini a taa artikel wi o taki fu den sani di Yehofa paamisi u.—Hebrewsama 11:6.\nA WAKITITOLEN (ANGA SUTUDI-ARTIKEL) december 2016


Soi lobi te yu e losi polobelema | Wakititolen\n„U mu e libi bun anga useefi.”—MALIKISI 9:50.\nFa Yesesi taki u mu losi polobelema?\nSowtu akisi o yeepi wan Kelesten fu meke en bun anga en baala efuso sisa?\nFa den dii sani di kai a Mateyesi 18:15-17 o yeepi u fu losi polobelema?\n1, 2. San a wantu toli di wi e leisi aini Genesesi? Sowtu wini u sa fende fu den toli ya?\nBEIBEL e taki fu sama di ati be e boon a taawan. Aini den fosi kapitel fu Genesesi wi e leisi taki Kain kii en baala Abel (Genesesi 4:3-8). Wi e leisi taki Lamek naki wan yonkuuman kii (Genesesi 4:23). Wi e leisi fa den sikapuman fu Abalaham anga den sikapuman fu Lot be e kwali (Genesesi 13:5-7). Wi e leisi taki Hagar be e fii enke a bun moo Sala. Na a sani de be meke Sala ati be boon a Abalaham (Genesesi 16:3-6). Boiti dati wi e leisi taki Ismayeli á be lobi sama. Sama á be lobi en tu.—Genesesi 16:12.\n2 Saide Yehofa meke sama sikiifi den toli ya aini Beibel? Den toli ya e leli u fu meke en bun anga taawan te wi anga den abi sani. Leti enke den, useefi a sondu sama. A denseefi polobelema e miti u. U mu meke moiti fu de enke den sama di be meke en bun anga taawan. Boiti dati, u mu meke moiti fu wi á de enke den sama di á be tyai denseefi bun (Romesama 15:4). Den toli ya o yeepi u fu libi bun anga taawan.\n3. San wi o taki aini a artikel ya?\n3 Aini a artikel ya wi o si saide u mu meke en bun anga taawan. Wi o si tu fa u sa du a sani ya. Boiti dati wi o taki fu wantu Beibeltekisi di o yeepi u fu wi anga Yehofa á poli. Den o yeepi u fu libi bun anga taawan tu.\nSAIDE A FOLUKU FU GADU MU E MEKE EN BUN ANGA DENSEEFI TE DEN ABI SANI?\n4. Fa den sama fu a goontapu e denki? San na a bakapisi?\n4 A Saatan meke libisama nai libi na a wan, neen e meke den e kwali. Saide u sa taki a sani ya? A Saatan be taki a Eden taki, ala sama sa taki gi denseefi, den ná abi Gadu fanowdu (Genesesi 3:1-5). Ma te wi e luku fa a goontapu ya tan, da wi e si taki a soso polobelema a sani ya tyai gi libisama. A omen sama fende taki den sa taki gi denseefi san bun efuso san ogii. Den abi heimembee, den nai booko den ede anga taawan. Den e sitee libi. Den nai booko den ede efu den sani di den e du e meke ogii miti taawan. Den sani ya e meke sama kwali anga denseefi. Beibel taki efu wi ati e boon gaw, wi o go e kwali anga taawan. Boiti dati wi o go e sondu.—Odo 29:22.\n5. San Yesesi taki u mu du te wi anga sama abi sani?\n5 Di Yesesi be e leli sama na a mongo, a be taigi den disipel fi en taki te den anga wan sama abi sani, den mu taki fusutan denseefi. Den mu meke moiti fu den anga a sama á kwali, winsi den e si enke den ná o fende wini te den du a sani de. A be taigi den taki den mu abi bun manii, libi bun anga taawan, den ati á mu e boon gaw. A taigi den tu taki den á mu daaidaai fu meke en bun anga taawan. Boiti dati den mu lobi den feyanti.—Mateyesi 5:5, 9, 22, 25, 44.\n6, 7. (a) Saide wi á mu daaidaai fu meke en bun anga u baala efuso sisa? (b) San den sama di e dini Yehofa mu akisi denseefi?\n6 A Yehofa wi e dini te wi e begi, te wi e peleiki anga te wi e go a komakandaa. Efu u nai meke en bun anga u baala te wi anga den abi sani, da Yehofa ná o piisii anga den sani di wi e du gi en (Malikisi 11:25). Efu u wani wi anga Yehofa á poli, da u mu e gi taawan paadon.—Leisi Lukasi 11:4; Efeisesama 4:32.\n7 Yehofa wani den sama di e dini en, gi taawan paadon. A wani den libi bun anga taawan tu. U mu akisi useefi taki: ’Mi e daaidaai fu gi mi baala efuso sisa paadon? Mi e piisii fu de makandaa anga den?’ Efi i si taki i nai du den sani ya sai, da begi Yehofa fu a yeepi i. Yehofa o aliki i, a o du san i begi en. Bika den sowtu begi de, e soi taki yu abi sakafasi.—1 Yohanisi 5:14, 15.\nI MAN WAI EDE GI WAN SAMA DI DU WAN HATI SANI ANGA I?\n8, 9. San u mu du te wan sama du wan hati sani anga u?\n8 Ala u a sondu sama, neen meke son leisi taawan e du sani di e hati u (Peleikiman 7:20; Mateyesi 18:7). San yu o du te a sani ya miti i? Luku san a ondoofenitoli ya e leli u. Wan sisa gi tu baala odi a wan fesa di a kemeente be holi. Ma wan fu den baala á be lobi a fasi fa a sisa gi en odi. Di a sisa gwe, neen a baala ya bigin kuutu a sisa. Ma a taa baala taigi a baala di be e kuutu a sisa taki, a moo enke 40 yali a sisa ya e dini Yehofa kaba winsi fa omen tesi miti en. A soi a baala tu taki a á denki a fu seefi a sisa taki so anga en. San a baala du di a taa baala taigi en den sani ya? A taki: „Yu á lei, a tuu.” Neen a fika a taki.\n9 San a ondoofenitoli ya e leli u? Te wan sama du wan sani di hati u, u poi tyai useefi enke fa Yehofa wani. Efu u lobi u baala anga sisa wi o gi den paadon. (Leisi Odo 10:12; 1 Peitilisi 4:8.) Yehofa e piisii te u nai „nai pakisei a ogii fu wan sama moo” (Odo 19:11; Peleikiman 7:9). Neen meke te wan sama du wan sani anga i, akisi iseefi taki: ’Mi mu fika a taki? A de fanowdu fu mi e pakisei a sani di a du?’\n10. (a) San wan sisa du di a yee fa sama e kuutu en? (b) Sowtu tekisi yeepi a sisa fu a tan dini Yehofa anga piisii?\n10 Te wan sama taigi u wan hati sani, son leisi a taanga fu feegete den sani di a taki. Luku san pasa anga wan pionili sisa di wi o kai Lucy. Wantu sama aini a kemeente be e kuutu a fasi fa a be e peleiki, anga a fasi fa a be e koboloiki en ten. A be hati en di a yee san den taki, neen meke a go taki anga wantu owluman. A fende wini? A taki den tekisi di den baala leisi gi en, yeepi en fu a á poti pakisei a den sani di den sama be e taki. Den be yeepi en fu poti pakisei a Yehofa. A fende taanga-sikin di a leisi Mateyesi 6:1-4. (Leisi.) A tekisi ya membee en taki a moo pelensipali sani, a fu meke Yehofa piisii. A so a á poti pakisei a den sani di den sama be e taki moo. Nownow winsi sama e kuutu a fasi fa ai peleiki, ai piisii, bika a sabi taki a san a poi ai du gi Yehofa.\nTE YU Á POI WAI EDE GI A SAMA\n11, 12. (a) San wan Kelesten mu du te a si enke en baala abi wan sani anga en? (b) San wi e leli te u luku san Abalaham du di den sikapuman fi en anga den du fu Lot be e kwali? (Luku a fowtow na a bigin.)\n11 „Bika ala wi e sondu omen leisi” (Yakowbesi 3:2). San i mu du efi i fusutan taki i baala efuso i sisa ati e boon, fu di i taki efuso du wan sani? Yesesi taki: „Efu yu e tyai wan ofaandi go na a altari, neen i membee taki i baala abi wan sani anga i, da i mu fika a ofaandi fi i na a altari fesi de da i gwe, meke en bun anga i baala fosi. Te i kaba da i go gi a ofaandi fi i” (Mateyesi 5:23, 24). I mu go taki anga a baala efuso a sisa. Te i go taki anga en, a sani di mu de a yu ede, a fu meke en bun anga en, i mu si i fowtu. A moo pelensipali sani a fu yu anga i baala efuso sisa á poli.\n12 Beibel e soi fa a foluku fu Gadu sa taki fusutan denseefi te den e losi polobelema. Luku a toli fu Abalaham anga en baala pikin Lot. Den be abi omen meti, ma a peesi fu den á be bigi sai fu den meti nyan gaasi. A so meke den sikapuman fu Abalaham anga den sikapuman fu Lot bigin kwali. Abalaham á be wani en anga Lot poli, neen meke a taigi Lot fu a teke a se kondee di a wani (Genesesi 13:1, 2, 5-9). U sa waka a Abalaham baka. A lasi di a du a sani ya? Nono. A á teke langa, neen Yehofa paamisi en taki a o belesi en (Genesesi 13:14-17). San a toli ya e leli u? Winsi wi o lasi pikinso te u meke en bun anga u baala, Yehofa o belesi u fu di u soi lobi gi u baala efu sisa. —Luku a pisi ete wan pelensipali sani.\n13. San a fesiman fu wan konkelesi du di wan taa baala taki goofu anga en? San a sani ya e leli u?\n13 Meke u luku wan sani di pasa aini a ten ya. Wan baala di bigin teke fesi a wan konkelesi, telefon wan taa baala, neen a akisi en fu a yeepi en anga a wooko. A baala di a telefon taigi en omen hati sani neen a saka a telefon, bika en ati be e boon na a taa baala di be e teke fesi a den konkelesi. Ma a baala di bigin teke fesi á be poi fika a taki. Baka wan yuu, neen a telefon a baala baka, neen den meke mofu fu sidon taki. A taa wiki, neen den miti a komakandaa. Baka di den begi Yehofa, neen den taki wan yuu langa. A baala taigi a nyun fesiman fu a konkelesi san a taa fesiman be du. A fesiman fu a konkelesi aliki anga pasensi, neen a soi a baala wantu tekisi. A so den taki fusutan denseefi, neen den tu man wooko na a konkelesi. A baala fii bun di a nyun fesiman fu a konkelesi taki switi anga en.\nI MU GO A DEN OWLUMAN?\n14, 15. (a) On ten u sa du san sikiifi a Mateyesi 18:15-17? (b) San a den dii sani di Yesesi taki u mu du te wi anga u baala efu sisa abi sani? Fu saide meke u mu meke moiti fu du den sani ya?\n14 Moo gaanse, te tu Kotoigi abi sani den sa taki fusutan denseefi. Ma a ná ala yuu den poi du a sani ya. Son leisi den abi sama fanowdu fu yeepi den enke fa Yesesi taki a Mateyesi 18:15-17. (Leisi.) A sondu di sikiifi aini a tekisi ya, a ná den pikin sondu. Fa u du sabi? Yesesi taki i wawan mu go taki anga a sama di du a sondu. Efu a á wani yee, da i mu tyai tu sama di sabi a toli. Ma efu a á wani aliki den, da i mu go taki anga den owluman. Efu a á wani aliki den owluman „da u mu si en enke wan goontapu sama, efuso wan sama di e piki lanti moni”. Aini a ten ya, a sani ya wani taki den o puu a sama na a kemeente. Kande a sondu di a sama du, a bidiigi a bidiigi wan taawan efuso a lei gi en. A sondu ya a ná hululibi, makume libi, bonu, efuso te wan sama daai baka gi a biibi. Te wan sama du den sowtu sani ya, a den owluman wawan mu taki anga en.\nKande a de fanowdu fu taki anga a sama wantu leisi (Luku paragraaf 15)\n15 Yesesi taki a sani ya fu soi u fa u mu soi u baala anga sisa taki u lobi den (Mateyesi 18:12-14). Fa u sa du a sani di Yesesi taki ya? (1) U mu meke moiti fu meke en bun anga u baala efu sisa, ma te wi e go wi á mu tyai taa sama. Kande a de fanowdu fu taki anga en wantu leisi. Ma san i mu du te wi á fusutan useefi di i taki anga en wantu leisi? (2) U mu kai wan sama di sabi a toli efuso wan sama di poi si kiin sama abi a fowtu, fu kon na a taki. Efu a polobelema losi, da i „wini i baala”. Ma a te yu á fende wini baka di i taki anga i baala omen leisi da i sa du a du fu (3) sani. I sa go taki anga den owluman.\n16. Te wi e losi polobelema enke fa Yesesi taki da wi e soi taki u lobi u baala. Saide u sa taki a sani de?\n16 A ná ala yuu a de fanowdu fu du ala den sani di sikiifi a Mateyesi 18:15-17. A sani ya e gi u taanga-sikin. Saide? Bika moo gaanse, a sama e si en fowtu, da ai kengi. Neen meke a ná ala yuu a de fanowdu fu puu en na a kemeente. Fu di a si en fowtu, meke a taawan mu gi en paadon. A sani de o yeepi den fu meke en bun baka. A sani di Yesesi taki e soi kiin taki a á de fanowdu fu go a den owluman gawgaw. A baka te u du a fosi sani anga du fu tu, u mu go a den owluman. Boiti dati, buweisi mu de taki a sama du wan sondu tuu.\n17. Sowtu wini wi o fende te wi e meke moiti fu libi bun anga taawan?\n17 Enke sondu sama wi o go e du hati sani anga taawan. A disipel Yakowbesi sikiifi taki: „Efu wan sama nai sondu anga en mofu, da a ná abi nawan fowtu. Boiti dati a man basi en hii sikin” (Yakowbesi 3:2). Te wi anga u baala abi wan sani, u mu meke moiti fu meke en bun anga en (Psalm 34:14). Te wi e meke en bun anga u baala efu sisa wi anga den ná o poli. Boiti dati wi o libi na a wan (Psalm 133:1-3). A moo pelensipali sani a taki wi anga Yehofa o de bun mati, „a Gadu di e gi sama freide” (Romesama 15:33). Te wi e losi polobelema anga lobi, wi o fende ala den belesi ya.\n^  (paragraaf 12) Wantu taa sama di losi polobelema a wan bun fasi a Yakopu, di en anga Esau be abi sani (Genesesi 27:41-45; 33:1-11). Yowsefu anga den baala fi en (Genesesi 45:1-15). Gidiyon anga den Efrayimsama (Kuutubakaa 8:1-3). Kande i sabi taawan ete.


Wan manii di bun moo dyamanti | Sutudi\nLEISI AINI Afrikaans Bataks (Karo) Bataks (Toba) Bauletongo Biak Bislamatongo Choltongo Drehu-tongo Eksosatongo Fransitongo Garifunatongo Groenlandtongo Haiti Kriorotongo Hmong (wit) Ibantongo Ingrisitongo Italiatongo Javaans Kambodyatongo Kaqchikel (Centraal) Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikaondetongo Kikongotongo Kilubatongo Kimbundutongo Kisitongo Kisongetongo Kongotongo Krio Kwangalitongo Kwanyamatongo Lambatongo Laostongo Lingalatongo Lufaletongo Lundatongo Maltatongo Mambwe-Lungutongo Mamtongo Masatektongo (Huwatala) Mauritius Kriorotongo Misotongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Niastongo Nidebeletongo Nyanekatongo Okanisitongo Otetelatongo Potogisitongo Quichua (Imbabura) Seisyel-èilanti Kriorotongo Sepeditongo Sesotho (Lesotho) Setswanatongo Sibembatongo Silositongo Sinyanyatongo Spanyorotongo Sramakatongo Sulutongo Swahilitongo (Kongo) Swatitongo Syitongatongo Tahititongo Talapanektongo Totonaktongo Toyolabaltongo Tsongatongo Tsyilubatongo Tyokwetongo Tzeltaltongo Umbundutongo Urundtongo Vendatongo Walisitongo Wayuunaikitongo\nSama e si dyamanti enke wan gaan dii siton. A omen miliyun dala i mu abi fu bai son wan fu den. Ma wan sani de di moin gi Gadu moo dyamanti efuso taa dii siton?\nHaykanush di e tan a Armeiniya, a wan peleikiman di á dopu ete. Wan leisi a fende wan pasport koosube fi en osu. A omen moni anga kaita di den e bai sani be de aini a pasport. A uman ya taigi en man san a fende. En man seefi a be wan peleikiman di a dopu ete.\nHaykanush anga en man be pooti, boiti dati den be abi paiman, ma toku den tyai a moni gi a sama di abi a pasport. A man di be abi a pasport anga den famii fi en foondoo. Haykanush anga en man taigi a man taki a den sani di den e leli aini a Beibel meke den tyai a moni anga a pasport gi en. Baka dati Haykanush anga en man taigi a famii taki den a Yehofa Kotoigi, neen den gi den wantu buku fu den leisi.\nA famii ya be wani pai Haykanush fu a sani di a du, ma a á teke a moni. A taa dei, a uman fu a man di be abi a pasport go luku Haykanush anga en man a osu. Fu di a be wani soi Haykanush taki a sani di a du bigi gi en, meke a gi en wan dyamanti finga linga. A uman be wani a teke a finga linga namonamo.\nLeti enke a osufamii ya, a omen sama e foondoo fu a sani di Haykanush anga en man du. Ma Yehofa be foondoo? Fa a si a sani di den du? Haykanush anga en man fende wini fu a sani di den du?\nDEN MANII DI BUN MOO GUDU\nA á taanga fu piki den akisi ya. Saide? A foluku fu Gadu sabi taki te den abi den manii fi en, da a sani de bun moo dyamanti, gowtu efuso taa gudu. A sani ya e soi taki den sani di Yehofa e si enke gudu, a ná aseefi enke san libisama e si fu pelensipali sani (Yesaya 55:8, 9). A foluku fu Yehofa e meke moiti fu abi den manii fi en, bika Gadu lobi den manii ya.\nWi e si a sani ya te u luku san Beibel e taki fu koni anga a fusutan di wan sama e fusutan sani kiin. Odo 3:13-15 e taki: „Wan koni sama o de koloku. Wan sama di e fusutan sani bun o de koloku. Bika te wan sama koni, a bun moo te a abi solufu. Te wan sama koni tuutuu, a bun moo te a abi gowtu anga koraal-siton. Nawan sani di e meke sama piisii, de enke koni.” A sani ya e soi taki den manii ya, pelensipali gi Yehofa moo moni anga gudu.\nFa ai si wan sama di e du sani anga wan kiin ati?\nYehofa e du sani a wan leti fasi. A „á poi lei” (Titesi 1:2). A meke a apostel Pawlesi sikiifi gi den fosi Hebrew Kelesten taki: „E begi gi u naamo, bika u sabi taki wi abi wan kiin kosensi, fu di u wani du ala sani anga wan kiin ati.”—Hebrewsama 13:18.\nYesesi seefi e du sani anga wan kiin ati. Wan leisi Kayafas, a Hei Pilisite taigi en taki: „Aini a nen fu Masaa Gadu, taigi u efu a yu na Kelestesi, a Manpikin fu Gadu!” Yesesi á lei, a taigi en taki en na a Mesiyas. Anga ala fa a be sabi taki den Dyu di be de na a moo hei kuutu be o leisi dede sitaafu gi en efu a be taki a sani de, tokuso a á koli den.—Mateyesi 26:63-67.\nFa a de anga u? Wi e lei son leisi fu fende moni efuso taa gudu? Wi e du sani anga wan kiin ati winsi san e pasa?\nTE A TAANGA FU DU SANI ANGA WAN KIIN ATI\nA taanga fu du sani anga wan kiin ati aini a ten ya, bika a omen sama ’lobi denseefi namo, den lobi moni’ tu (2 Timotiyesi 3:2). Te moni polobelema de anga te wooko taanga fu fende, da a omen sama e si fufuu, dyote anga lei enke wan kowownu sani. Den e si enke a wan enkii fasi fa den sa fende den sani di den wani, a te den e bidiigi taawan. Son Kelesten seefi bidiigi taawan, neen meke den ná abi wan bun nen aini a kemeente moo.—1 Timotiyesi 3:8; Titesi 1:7.\nGaanse Kelesten e waka a Yesesi baka. Den e fusutan taki a moo pelensipali fu abi den manii fu Gadu moo enke fu abi moni efuso gudu. Neen meke den pikin fu den Kotoigi nai spiek a sikoo (Odo 20:23). Te yu e du sani anga wan kiin ati, kande i ná o fende kado enke Haykanush. Ma toku a so Gadu wani u tyai useefi. A sani ya e yeepi u fu abi wan kiin kosensi, wan sani di yu á poi bai anga moni.\nLuku a toli fu Gagik. A taki: „Fosi mi toon wan Kelesten, mi be e wooko a wan gaan bodeleifi. A basi fu a bodeleifi á be wani pai lantimoni, neen meke a á be wani taigi lanti omen moni a bodeleifi be e meke. Fu di mi be de wan sowtu dikitoo, meke a moo gaan basi be taigi mi taki mi mu pai a lantiman di o kon na a bodeleifi fu a á taki a toli. Baka wan pisiten den be sabi mi enke wan sama di e bidiigi taawan. Ma di mi toon Yehofa Kotoigi, mi á be wani bidiigi sama moo, neen meke mi fika a wooko. Neen mi opo mi bodeleifi. Fanafu di mi opo a bodeleifi, dei a pasa di mi á pai lanti moni.”—2 Korentesama 8:21.\nGagik taki: „Na afu fu a moni di mi be e wooko fosi, mi e fende nownow, neen meke a be moo taanga gi mi fu solugu mi osufamii. Ma tokuso mi e fii moo bun. Mi e dini Yehofa anga wan kiin kosensi. Mi nai bidiigi sama moo, neen meke den boi fu mi sa waka a mi baka. Boiti dati den sama di e piki lantimoni, anga den taa sama di mi anga den e wooko e fitoow mi. Nownow den sabi mi enke wan man di e du sani anga wan kiin ati.”\nYEHOFA E YEEPI U\nYehofa lobi den sama di e gafa en, fu di den e meke moiti fu abi den manii fi en. Neen meke a lobi den sama di e du sani anga wan kiin ati (Titesi 2:10). A paamisi u taki a o yeepi u efu wi e tyai useefi so. A meke Kownu David sikiifi taki: „Mi be yonkuu, ma now mi kon gaandi. Tokuso noiti mi si Gadu fika wan sama di e libi a wan leti fasi. Noiti mi si en pikin e begi nyanyan.”—Psalm 37:25.\nA toli fu Rut e soi taki a sani di David sikiifi a tuu. Rut holibaka gi en main Naomi, winsi fa Naomi be gaandi. A foloisi go a Islayeli, fu di a be wani dini a tuu Gadu (Rut 1:16, 17). A á be e bidiigi sama, ma a be e wooko taanga. A be e piki nyanyan a sama goon enke fa a weiti be e gi pootiman pasi fu du. Yehofa á be fika Rut anga Naomi (Rut 2:2-18). Na aseefi sani ya David ondoofeni bakaten. Boiti a solugu di Yehofa solugu Rut, a du moo gi en. A meke a toon wan fu den afo fu Kownu David anga a Mesiyas!—Rut 4:13-17; Mateyesi 1:5, 16.\nSon leisi ai taanga gi son sama di e dini Yehofa fu fende moni fu bai den sani di den abi taanga fanowdu. Ma tokuso den nai bidiigi sama, den e wooko taanga. Fu di den e tyai denseefi so meke den e soi taki a du di den e du sani anga wan kiin ati, pelensipali gi den moo moni anga gudu.—Odo 12:24; Efeisesama 4:28.\nLeti enke Rut, a so omen Kelesten soi taki den e biibi taki Yehofa poi solugu den. Den e biibi taki Gadu o du san a taki. A paamisi taki: „Mi ná o gwe fika i. Noiti mi o fika i wawan” (Hebrewsama 13:5). A omen leisi Yehofa soi taki a poi yeepi den sama di e du sani anga wan kiin ati. A soi tu taki a wani yeepi den. Ala yuu ai yeepi den sama di e dini en fu fende den sani di den abi taanga fanowdu enke fa a paamisi den.—Mateyesi 6:33.\nLibisama e si dyamanti anga taa dii sani enke pelensipali sani. Ma te wi e du sani anga wan kiin ati anga te wi e soi taa bun manii, da u Dda di e tan a hemel e piisii. Bika den fasi ya pelensipali gi en moo dyamanti, gowtu anga taa sowtu dii siton.\nTe wi e du sani anga wan kiin ati, da wi o abi wan kiin kosensi te wi e peleiki


Te wan gaan ogii pasa | Koloku osufamii\nTe wan gaan ogii pasa\n„A sani ya e meke u piisii gaan piisii, winsi fa u be e tyali wan pisi ten fu di somen tesi be e miti u.”—1 Peitilisi 1:6\nAladi yu e meke ala moiti fu a osufamii anga a toowlibi fi i waka bun, tokuso sani e pasa wanboo wanboo so aini i libi di e meke a taanga son leisi fu de anga piisii (Peleikiman 9:11). A fu di Gadu lobi u meke ai yeepi u te wi abi polobelema. Efi i wooko anga den sani di Beibel e taki ya, da yu anga i osufamii o man pasa iniiwan taanga ten, winsi fa a ibi.\n1 FITOOW YEHOFA\nSAN BEIBEL E TAKI FU A TOLI YA: „Towe ala den booko ede neen tapu, bika ai booko en ede anga i” (1 Peitilisi 5:7). Ala yuu i mu e holi a pakisei taki a ná Gadu e meke ogii e miti i (Yakowbesi 1:13). Te yu e kon koosube neen, da a o yeepi i na a moo bun fasi di de (Yesaya 41:10). „Taigi en ala san de a yu ati.”—Psalm 62:8.\nYu o fii moo bun tu te yu e sutudeli Beibel. I mu leisi Beibel ala dei tu. Iseefi o si fa Yehofa e „toosutu wi te u de aini banowtu” (2 Korentesama 1:3, 4; Romesama 15:4). A paamisi taki a o ’meke i ati koo a wan fasi di libisama a poi fusutan’.—Filipisama 4:6, 7, 13.\nBegi Yehovah. Akisi en fu a yeepi i fu dwengi iseefi. Akisi en tu fu a yeepi i fu denki kiin\nWegi luku san anga san i sa du, da i teke a moo bun wan di fiti a polobelema fi i\n2 FA SANI E GO ANGA YU ANGA I OSUFAMII?\nSAN BEIBEL E TAKI FU A TOLI YA: „A sama di abi fusutan e teke moo leli, a sama di koni e suku fu sabi sani” (Odo 18:15). Meke moiti fu sabi fa ala sama aini i osu e fii. Luku san den abi fanowdu. Taki anga den. Aliki den te den wani taki wan sani.—Odo 20:5.\nKon u taki wan sama di i lobi dede. Yu á mu sen, taki sama o si fa yu e tyali fu di a sama fi i dede. Na feegete taki Yesesi ’seefi be kee’ (Yohanisi 11:35; Peleikiman 3:4). A de fanowdu tu fu e siibi bun (Peleikiman 4:6). Den sani ya o yeepi i fu pasa a muliki ten ya.\nNá tan te wan gaan ogii miti u fosi, ma meke en toon wan gwenti fu e taki anga i osufamii. Da a ná o taanga gi den fu kon taki anga i te polobelema kon\nEfu i sabi taa sama di miti anga den seefi sowtu polobelema fi i, taki anga den\n3 SUKU YEEPI\nSAN BEIBEL E TAKI FU A TOLI YA: „Wan tuutuu mati o lobi i ala yuu. A de enke wan baala di meke fu yeepi i te i fuka” (Odo 17:17). Kande den mati fi i wani yeepi i ma den á sabi san den mu du. Yu á mu sen fu taigi den san yu abi tuutuu fanowdu (Odo 12:25). I mu suku yeepi tu a sama di e fusutan a Beibel, da i meke den yeepi i fu fusutan fa i mu wooko anga den leli di de aini. Den sani di den o soi yu aini Beibel o gi i taanga sikin—Yakowbesi 5:14.\nYu o fende yeepi te yu abi a gwenti fu de makandaa anga sama di e biibi Gadu tuutuu, sama di e fitoow den sani di a paamisi. A o de wan toosutu gi iseefi tu te yu e yeepi sama di abi taangasikin fanowdu. Taki anga den meke den si fa yu biibi taanga aini Yehofa. Tan yeepi den sama di abi yeepi fanowdu. Efu sama di lobi i wani yeepi i, yu á mu tapu den.—Odo 18:1; 1 Korentesama 15:58.\nTaki anga wan bun mati fi i, meke a yeepi i\nTaki kiin san i abi fanowdu\nYU Á MU POTI PAKISEI NA A POLOBELEMA FI I NAMO\nWinsi pakisei e moo i sonleisi, tokuso yu á mu feegete taki Gadu poi yeepi i. Di Yopu be de a nowtu, a be taki „Meke sama tan gafa Yehofa nen” (Yopu 1:21, 22). Leti enke Yopu, iseefi mu e meke a nen fu Yehofa anga a wani fu en de a fesi fu den booko-ede fi i. Te sani á waka enke fa i be denki, yu á mu gi abaa. Poti ala i fitoow a Gadu. „Mi sabi bunbun san mi abi a pakisei fu du gi u, a so Yehofa taki. Mi wani sani waka bun anga u, mi á wani ogii miti u, mi wani wi abi a fitoow taki sani o waka bun anga u aini a ten di e kon.”—Yelemiya 29:11.\nMi e fitoow Yehofa aini ala san mi e du?\nSan a den bun sani di mi mu gi Yehofa daa fu den ala dei?\nFa ogii libi bigin a goontapu, anga fu saide ai meke ai pasa? Pina o kaba wan dei?


Den sikiifi fu Yesesi | Leli i pikin\nYu e si den man na a fowtow?— Den nen na Mateyesi, Malikisi, Lukasi, Yohanisi, Peitilisi, Yakowbesi, Yudasi anga Pawlesi. Ala den be e libi na a ten fu Yesesi. Den sikiifi toli fu Yesesi. Kon u go leli moo sani fu den.\nSan i sabi fu den man ya?\nDii fu den sikiifiman ya a be apostel di be peleiki makandaa anga Yesesi. A wantu fu den fosi bakaman fu Yesesi den be e kai apostel. I sabi sama a den dii apostel ya di be sikiifi toli fu Yesesi?— Den apostel ya a be Mateyesi, Yohanisi, anga Peitilisi. Mateyesi anga Yohanisi be sabi Yesesi bun. Ibiiwan fu den be sikiifi wan buku di e taki fu a libi fu Yesesi. A apostel Yohanisi be sikiifi wan buku den e kai Openbaring anga dii biifi. A fosi biifi a be 1 Yohanisi, du fu tu a be 2 Yohanisi, du fu dii a be 3 Yohanisi. A apostel Peitilisi sikiifi tu biifi di de aini Beibel. Den e kai den 1 Peitilisi anga 2 Peitilisi. Aini 2 Peitilisi a sikiifi fa Yehofa be taki komoto a hemel fu Yesesi taki: ’Disi ya a mi manpikin, mi lobi en, mi e piisii anga en.’\nDen taa man na a fowtow e leli u sani fu Yesesi tu aini den buku di den sikiifi. Wan fu den a Malikisi. Kande a be si san pasa di den go kisi Yesesi. Wan fu den taawan a Lukasi. Lukasi a be wan dataa. A gei enke a baka di Yesesi dede fosi, neen a toon wan bakaman fi en.\nTu fu den taa man di yu e si na a fowtow, a Yesesi pikin baala. Denseefi be de aini sikiifi Beibel. I sabi fa den e kai den?— Yakowbesi anga Yudasi. Bigin bigin den á be e biibi Yesesi. Den be e si en enke wan lawman. Ma bakaten den biibi en, neen den toon bakaman fi en.\nA lasti sama di yu e si na a fowtow a Pawlesi. Enseefi sikiifi Beibel tu. Fosi a toon wan bakaman fu Yesesi, den be e kai en Sawlesi. A be e buuse den bakaman fu Yesesi. A be e du ogii anga den tu. I sabi san meke Pawlesi toon wan bakaman fu Yesesi?— Wan dei a be de a pasi e go a wan peesi, neen wan sama taki anga en komoto a hemel. A Yesesi be e taki anga en! A akisi Pawlesi taki: ‘Saide meke yu e du ogii anga den bakaman fu mi so?’ Bakaten Pawlesi toon wan bakaman fu Yesesi. A sikiifi 14 fu den buku di de aini a Beibel, fanafu Romesama te go miti Hebrewsama.\nNa ala dei wi e leisi Beibel. Ná so noh?— Te wi e leisi a Beibel, da wi e leli somen sani fu Yesesi. I be sa wani leli moo sani fu Yesesi?—\n2 Peitilisi 1:16-18\nMalikisi 3:21; 14:51\nFa den e kai den apostel di sikiifi toli fu a libi fu Yesesi?\nFa den e kai den tu baala fu Yesesi di yeepi sikiifi Beibel?\nFa Pawlesi du toon wan bakaman fu Yesesi?


Mma anga dda di komoto a wan „taa kondee”, yeepi i pikin fu dini Yehofa | Wakititolen\nLEISI AINI Acholitongo Bataks (Karo) Bataks (Simalungun) Bataks (Toba) Bauletongo Biak Bislamatongo Choltongo Chopi Dajaks Ngaju Digortongo Drehu-tongo Fransitongo Garifunatongo Groenlandtongo Hmong (wit) Ibantongo Ingrisitongo Italiatongo Javaans Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikongotongo Kimbundutongo Kisitongo Krio Laostongo Lomwetongo Lukonsotongo Makuatongo Maltatongo Mamtongo Mapudunguntongo Masatektongo (Huwatala) Mauritius Kriorotongo Miksetongo Misotongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Navayotongo Ngaberetongo Ngangela Ni-weitongo Niastongo Nyanekatongo Nyungwe Okanisitongo Potogisitongo Quichua (Chimborazo) Quichua (Imbabura) Romani (Macedonië, cyrillisch) Romanitongo (Masedoniya) Romanitongo (Zuidsei fu Grikikondre) Runyankoretongo Rutorotongo Sangirees Seisyel-èilanti Kriorotongo Senatongo Spanyorotongo Sramakatongo Sundaas Tahititongo Talapanektongo Totonaktongo Toyolabaltongo Tswatongo Tyokwetongo Tyuabotongo Tzeltaltongo Udgurtongo (sirilis-alfabet) Umbundutongo Urdutongo Urundtongo Walisitongo Wayuunaikitongo\n„Sani á de di e gi mi piisii enke te mi e yee taki den pikin fu mi e du san den leli.”—3 YOHANISI 4.\nSan mma anga dda sa du fu den pikin waka a den baka?\nSan o yeepi mma anga dda fu sabi sowtu kemeente den mu go?\nFa taawan sa yeepi mma anga dda anga den pikin fu den di kon aini den kemeente?\n1, 2. (a) San e miti den pikin fu den sama di go tan a wan taa kondee? (b) Sowtu akisi wi o luku aini a artikel ya?\nJOSHUA taki: „Fosi, mi mma anga nda be e tan aini wan taa kondee. Di mi ain pii, na a tongo fu den mi be e taki a osu anga komakandaa. Ma di mi bigin go a sikoo, mi be kon moo lobi a tongo di den be e taki aini a kondee. Baka wantu yali, na a tongo fu a kondee wawan mi be e taki. Mi á be e fusutan den sani di den be e taki a komakandaa moo. Boiti dati, mi be e si enke mi anga den ná abi den seefi gwenti.” A ná Joshua wawan a sani ya miti.\n2 Nownow a moo enke 240 miliyun sama nai tan aini a kondee di den meke. Fa wan mma efuso wan dda di e tan aini wan taa kondee sa yeepi en pikin fu lobi Yehofa? Fa den sa yeepi den fu „du san den leli” (3 Yohanisi 4). Fa taawan sa yeepi den?\nMMA ANGA DDA, I PIKIN MU MAN WAKA AI BAKA\n3, 4. (a) Fa mma anga dda sa meke den pikin waka a den baka? (b) San mma anga dda mu holi a pakisei?\n3 Mma anga dda efu u wani u pikin dini Yehofa fu den libi fu teego, u mu poti pakisei na a fasi fa wi e tyai useefi. Te i pikin si fa yu e ’poti a Kownukondee a fesi’ den o leli taki den mu biibi taki Yehofa o solugu den (Mateyesi 6:33, 34). Na a dini di yu e dini Yehofa mu de a moo pelensipali sani gi i, a ná goontapu gudu i mu poti a fesi. Ná libi bigi, boiti dati meke moiti fi i ná abi paiman. Kibii „gudu a hemel”, dati wani taki i mu meke moiti fu Yehofa piisii anga i. A ná libisama mu fende i bun. Moni á mu de a moo pelensipali sani gi i tu.—Leisi Malikisi 10:21, 22; Yohanisi 12:43.\n4 Noiti i mu abi sani fu du te da i ná abi ten gi i pikin. Meke den sabi taki yu e piisii te i si taki den e poti Yehofa a fesi. Ná gi den taanga-sikin fu suku balinen anga moni gi yu efuso gi denseefi. Yu á mu meke pikin anga a pakisei taki a den mu meke yu abi wan bun libi. Holi a pakisei taki „a ná den pikin mu poti wan sani a wanse gi den mma anga dda, ma a den mma anga dda mu poti wan sani a wanse gi den pikin fu den”.—2 Korentesama 12:14.\nSAN MMA ANGA DDA MU DU TE DEN PIKIN NAI FUSUTAN A TONGO DI DEN E TAKI?\n5. Saide mma anga dda mu e taki fu den leli fu Yehofa anga den pikin ala yuu?\n5 Aini a ten ya sama fu „ala sowtu nasi di e taki ala sowtu tongo” e dini Yehofa enke fa Beibel be taki a fesi (Sakaliya 8:23). Ma efi i pikin nai kaba fusutan a tongo di yu e taki anga den, a o taanga gi i fu leli den a waaleiti. Den pikin fi i a den moo pelensipali Beibelsutudi fi i. A den, a den fosi sama di i mu yeepi fu „sabi” Yehofa fu den sa fende teego libi (Yohanisi 17:3). Efi i wani i pikin fusutan den leli fu Yehofa, i mu e taki fu den leli ya anga den ala yuu.—Leisi Deitolonomi 6:6, 7.\nDen pikin fi i a den moo pelensipali Beibelsutudi fi i\n6. Sowtu wini den pikin o fende te den sabi a tongo di den mma anga dda e taki? (Luku a fowtow na a bigin.)\n6 A pikin fi i o leli a tongo di den e taki aini a kondee a sikoo efuso te ai taki anga taawan. Ma a te wi e taki anga den ala yuu fosi den o man leli a tongo di yu e taki. Te den pikin fi i e taki a tongo di yu e taki, a o moo makiliki gi den fu taigi i fa den e fii. Boiti dati, te i pikin man taki moo enke wan tongo, a ná o taanga gi den fu fusutan fa taawan e denki. Den o moo sabi sani. Den o abi a okasi fu du moo aini a peleikiwooko tu. Carolina anga en mma anga en dda foloisi go tan a wan taa kondee. A taki: „A switi fu de aini wan kemeente pe den e taki wan taa tongo. Mi e piisii taki mi man yeepi a pe moo peleiki man de fanowdu.”\n7. San i sa du efu a tongo di yu e taki a wan polobelema aini yu osufamii?\n7 Te son pikin kon gwenti a kondee di den foloisi go anga te den sabi taki a tongo di den e taki aini a kondee, da son wan nai wani taki den mamabee tongo moo. Taawan nai poi taki a tongo de moo. Mma anga dda efu na a sani ya e miti i pikin, i si enke i man meke moiti fu leli a tongo di den e taki aini a kondee? A o moo makiliki gi i fu kiya i pikin enke Kelesten te yu e fusutan san den e taki, san den e aliki efuso san den e luku. A o moo makiliki gi i tu fu fusutan san den e leli a sikoo. A o moo makiliki gi i fu taki anga den sama di e leli den a sikoo tu. Ai teke ten fu leli wan nyun tongo. Yu abi fu meke moiti, boiti dati i mu abi sakafasi. Ma yu o fende wini. Meke u taki a pikin fi i dofu, yu á be o meke moiti fu leli dofusama-tongo fu man taki anga en noh? Na aseefi sani i mu du te i pikin e taki wan taa tongo, ná so noh? *—Luku a maiki a ondoo.\n8. Fa i sa yeepi i pikin winsi i nai taki a tongo fu a kondee bun?\n8 Son leisi mma anga dda di go tan a wan taa kondee nai poi taki a tongo fu a kondee gaata enke den pikin fu den. A sani ya e meke a taanga gi den pikin fu fusutan den „santa buku fu Gadu” (2 Timotiyesi 3:15). Winsi ai taanga gi i fu taki a tongo di i pikin e taki, tokuso i poi yeepi den fu sabi Yehofa. Wan owluman di den e kai Shan taki: „A mi mma wawan kiya u. Ma a á be e kaba fusutan a tongo di u be e taki. Mi anga mi sisa á be e taki a tongo fi en bun tu. Ma te u be e si fa a be e sutudeli, fa a be e begi anga a moiti di a be e du fu holi a Osufamii Anbegi ala wiki, u be e fusutan taki a be de taanga fanowdu fu sabi Yehofa.”\n9. Fa mma anga dda sa yeepi den pikin efu a de fanowdu fu leli den aini tu tongo?\n9 Son leisi a de fanowdu fu mma anga dda gi den pikin den leli fu Yehofa aini tu tongo. Saide? A fu di den e taki wan tongo a osu anga wan a sikoo. Neen meke son mma anga dda e leli den pikin anga buku, CD, efuso felon aini tu sowtu tongo. A sani ya e soi taki mma anga dda di go tan aini wan taa kondee, mu moo meke moiti fu yeepi den pikin fu den fu toon Yehofa mati.\nSOWTU KEMEENTE I MU GO?\n10. (a) Sama mu luku sowtu kemeente a osufamii o go? (b) San osufamii edeman mu du fosi en anga en osufamii go a wan kemeente?\n10 Efu wan osufamii di foloisi go tan a wan „taa kondee” nai tan koosube fu wan kemeente di e taki a tongo fu den, da a moo bun fu den go a wan kemeente di e taki a tongo di den e taki aini a kondee (Psalm 146:9). Ma efu wan kemeente de koosube di e taki den mamabee tongo, da a edeman fu a osufamii mu luku sowtu tongo moo bun gi a osufamii. Fosi a du a sani ya a mu denki bun, a mu begi Yehofa tu. A mu taki anga en uman anga den pikin tu (1 Korentesama 11:3). San a mu holi a pakisei? Sowtu Beibel tekisi o yeepi en fu du sani anga koni?\nA edeman fu a osufamii mu luku sowtu tongo moo bun gi a osufamii\n11, 12. (a) Fa a tongo di den e taki na a kemeente sa yeepi pikin fu fende wini fu a komakandaa? (b) Saide son pikin nai wani leli a tongo di den mma anga dda e taki?\n11 Mma anga dda mu luku san den pikin abi fanowdu tuutuu. Den komakandaa di wi e holi ala wiki á sai fu yeepi den pikin fi i fu fusutan a waaleiti. Pakisei a sani ya: Te a komakandaa e holi aini a tongo di den pikin e moo fusutan, den pikin e fende wini te den de na a komakandaa. Kande den e leli moo san den mma anga dda e denki. Ma efu den pikin nai fusutan a tongo di den e taki a komakandaa bun, den ná o fende wini fu a komakandaa. (Leisi 1 Korentesama 14:9, 11.) A tongo di wan pikin diingi a bobi, ná abi fu de a tongo di e doo en ati. Kande a ná aini a tongo de ai denki tu. Kande a man gi piki, peleiki efuso holi lezing aini a tongo di en mma anga en dda e taki, ma dati á wani taki den sani di den e du doo den ati.\n12 Boiti dati efi i wani doo wan pikin ati, yu á mu holi a tongo di yu anga en e taki wawan a pakisei. Na a sani ya be miti Joshua di u be taki fi en a fesi. En sisa Esther taki: „Yonkuuwan e si a tongo, a biibi anga den gwenti fu den mma anga dda, enke aseefi sani.” Neen meke efu den pikin e si enke den anga den mma anga den dda ná abi denseefi gwenti, den ná o wani taki a tongo fu den. Boiti dati den ná o lobi a biibi fu den tu. San mma anga dda sa du?\n13, 14. (a) Saide wan baala anga en uman foloisi go a wan kemeente di e taki a tongo fu a kondee? (b) San yeepi den fu den biibi á swaki?\n13 Kelesten mma anga dda e poti pakisei a san den pikin abi fanowdu, den nai luku san den lobi (1 Korentesama 10:24). Joshua anga Ester dda den e kai Samuel. A taki: „Mi anga mi uman meke moiti fu si sowtu tongo be o yeepi den pikin fu go a fesi. Wi á be wani du san bun gi wi, ma u be e meke moiti fu sabi fa u be sa yeepi den. Di mi anga mi uman si taki den pikin á be e fende wini fu a komakandaa di be e holi aini a tongo di u be e taki, neen u foloisi go a wan kemeente di e taki a tongo fu a kondee. Wi anga den e go a komakandaa ala wiki. Wi e paati a bun nyunsu. Wi e kai mati kon nyan a wi osu. Wi anga den e go koi tu. Den sani ya yeepi den pikin fu u fu sabi den baala anga sisa. Nownow den e si Yehofa enke den Dda anga den Mati. A sani ya pelensipali gi u moo a taki di den be o taki a tongo fu u.”\n14 Samuel taki: „Fu di mi anga mi uman á be wani u biibi swaki, meke u be e go a komakandaa aini u mamabee tongo tu. A á be makiliki gi u fu du a sani ya, u be e weli. Ma wi e gi Yehofa daa taki a belesi a moiti di u meke. Ala den dii pikin fu u, e du a fuuten diniwooko.”\nSAN YONKUUWAN SA DU\n15. San Kristina si taki a be man du moo bun di a go a wan kemeente di e taki a tongo fu a kondee?\n15 Te den pikin kon bigi, da kande den o kon si taki a be o moo bun fu go a wan kemeente di e taki a tongo di den e fusutan moo bun. Mma anga dda á mu si enke a lobi den pikin á lobi den. Kristina taki: „Mi e taki a tongo di mi mma anga nda e taki pikinso. Ma mi á be e kaba fusutan den sani di den e taki a komakandaa. Di mi be abi 12 yali, neen mi go a wan konkelesi di be de aini a tongo di mi leli a sikoo. A dati na a fosi leisi di mi kon si taki den sani di mi be e leli, a tuu. Mi fende wini tu di mi bigin begi aini a tongo di mi leli a sikoo. Mi be man taki anga Yehofa anga mi hii ati” (Toli 2:11, 41). Di Kristina be abi 18 yali, a taki anga en mma anga en dda, neen a foloisi go a wan kemeente di e taki a tongo fu a kondee. A taki: „Fu di mi be e leli sabi Yehofa aini a tongo di mi leli a sikoo, meke mi be man du den sani di mi be e leli.” Bakaten Kristina toon wan pionili. Ai piisii tuutuu.\n16. Saide Nadia piisii taki a á komoto na a kemeente di be e taki en mamabee tongo?\n16 Yonkuuwan, efi i si enke yu o moo go a fesi efi i de aini wan kemeente di e taki a tongo fu a kondee, da i mu akisi iseefi saide yu e denki so. Efi i foloisi go na a kemeente de, i si enke a o yeepi i fi i anga Yehofa toon moo bun mati? (Yakowbesi 4:8) A di yu á wani i mma anga i dda si san yu e du efuso a di yu á wani meke moiti, meke i wani go a wan taa kemeente? Nadia di e wooko a Betel nownow taki: „Di mi anga den baala anga sisa fu mi be pasa den tin yali so, u be wani foloisi go a wan kemeente di e taki a tongo di den e taki aini a kondee.” Ma en mma anga en dda be fusutan taki a sani ya be sa meke den pikin biibi swaki. Nadia taki: „Nownow ai bigi gi u taki u mma anga u dda leli u a tongo fu den. Wi e piisii tu taki den meke u tan aini a kemeente di e taki u mamabee tongo. Den sani de tyai wini gi u. Den gi wi a okasi fu yeepi taawan fu sabi Yehofa.”\nFA TAAWAN SA YEEPI?\n17. (a) Sama Yehofa gi a faantiwowtu fu kiya pikin? (b) San mma anga dda sa du fu yeepi den pikin fu fusutan den leli fu Yehofa?\n17 A mma anga dda Yehofa gi a faantiwowtu fu leli den pikin a waaleiti. A ná gaanmma anga gaandda efuso taa sama a gi a faantiwowtu ya. (Leisi Odo 1:8; 31:10, 27, 28.) Ma toku mma anga dda di nai taki a tongo di den e taki aini a kondee, abi taawan fanowdu fu yeepi den. Efu mma anga dda suku sama fu yeepi den, da dati á wani taki a tyai den á wani tyai a faantiwowtu fu den. A sani de, a wan fu den sani di den sa du fu kiya den pikin fu den anga den leli fu Yehofa (Efeisesama 6:4). Den sa akisi den owluman fa den mu holi a Osufamii Anbegi. Den sa akisi den tu fu den yeepi den suku bun mati gi den pikin fu den.\nMma, dda anga den pikin fu den e fende wini te den e du sani makandaa anga a kemeente (Luku paragraaf 18, 19)\n18, 19. (a) Fa taa Kelesten sa yeepi yonkuuwan? (b) San mma anga dda mu e du ala yuu?\n18 Son leisi mma anga dda sa kai taa osufamii kon na a osufamii Anbegi. A sani ya o yeepi den pikin. Yonkuuwan e leli fu taa Kelesten tu te den e peleiki anga den efuso te den e du taa sani makandaa (Odo 27:17). Shan di u be taki fi en kaba taki: „Mi á feegete den baala di be e yeepi mi. Te den be e yeepi mi anga den lezing di mi be abi, a omen sani den be e leli mi. Ala yuu a be e switi gi mi te u be de makandaa aini wan kulu.”\n19 Efu wan mma efu wan dda akisi wan Kotoigi fu yeepi en anga wan pikin, da a Kotoigi de mu gi a pikin taanga-sikin fu lesipeki en mma anga en dda. A mu e taki fu den bun sani di a mma anga a dda e du, a á mu si enke neen abi a faantiwowtu di a mma anga a dda abi. Den mu luku bun tu fu den á du sani di baala anga sisa efuso taa sama e si enke sani di á fiti (1 Peitilisi 2:12). Winsi fa mma anga dda sa akisi taawan fu yeepi den pikin, tokuso denseefi mu e leli den pikin. Boiti dati ala yuu den mu e luku efu den sama di e yeepi den pikin fu den, e gi den pikin a yeepi di den abi fanowdu.\n20. Fa mma anga dda sa yeepi den pikin fu dini Yehofa?\n20 Mma anga dda, u mu e begi Yehofa fu a yeepi u, da u meke moiti fu yeepi u pikin. (Leisi 2 Koloniki 15:7.) Poti san yu pikin abi fanowdu a fesi, ná san i moo lobi. Du san i poi fu meke a Wowtu fu Gadu doo i pikin ati. Noiti yu á mu denki taki i pikin ná o dini Yehofa. Te i pikin e du san a leli aini a Wowtu fu Gadu anga te ai waka a yu baka, da yu o sabi fa a apostel Yohanisi be e fii di a be taki: „Sani á de di e gi mi piisii enke te mi e yee taki den pikin fu mi e du san den leli.”—3 Yohanisi 4.\n^ paragraaf 7 Efi i wani sabi fa i sa leli wan nyun tongo, i sa leisi a Ontwaakt! fu maart 2007, blz. 10-12.


San den baala di e tii a wooko fu Yehofa Kotoigi e du aini a ten ya?\nLEISI AINI Afrikaans Ahanta Aja Albaniya-tongo Almeniyatongo Alur Amhareisitongo Angolese Gebarentaal Arabiatongo Asamitongo Aserbaiyanitongo Aserbaiyanitongo Attié Aymaratongo Bakratongo Bambaratongo Basatongo (Kamerun) Basatongo (Liberia) Bask-tongo Baskirtongo Bataks (Dairi) Bataks (Karo) Bataks (Simalungun) Bataks (Toba) Bauletongo Bengalitongo Bikoltongo Bislamatongo Bulgariatongo Bulutongo Chavacano Chitonga (Zimbabwe) Choltongo Chopi Chuvashtongo Comoraans (Njazidja) Creools (Belize) Damara Dangmetongo Deinsitongo Digortongo Dofusama-tongo fu Australiya Dofusama-tongo fu Balasilikondee Dofusama-tongo fu Bolifiya Dofusama-tongo fu Cuba Dofusama-tongo fu Gaana Dofusama-tongo fu Kolombiya Dofusama-tongo fu Koreya Dofusama-tongo fu Nikalagwa Dofusama-tongo fu Nyun Zekondee Dofusama-tongo fu Panama Dofusama-tongo fu Peru Dofusama-tongo fu Rosiyakondee Dofusama-tongo fu Zimbabwe Dofusma-tongo fu Amerika Dofusma-tongo fu Argentina Dofusma-tongo fu Bakrakondre Dofusma-tongo fu Chili Dofusma-tongo fu China Dofusma-tongo fu Doisrikondre Dofusma-tongo fu Ekwador Dofusma-tongo fu Fensikondre Dofusma-tongo fu Filippijnen Dofusma-tongo fu Fransikondre Dofusma-tongo fu Grikikondre Dofusma-tongo fu Gwatemala Dofusma-tongo fu Honduras Dofusma-tongo fu Hongaria Dofusma-tongo fu India Dofusma-tongo fu Indonesia Dofusma-tongo fu Ingrisikondre Dofusma-tongo fu Italiakondre Dofusma-tongo fu Kosta Rika Dofusma-tongo fu Maleisiya Dofusma-tongo fu Paragwai Dofusma-tongo fu Rumenia Dofusma-tongo fu Spanyorokondre Dofusma-tongo fu Tyekia Dofusma-tongo fu Venezuwela Dofusma-tongo fu Yapan Doisritongo Doualatongo Drehu-tongo Dusun Dyulatongo Efiktongo Eisikondeetongo Eksosatongo Emberá (Catío) Esan Estitongo Ewetongo Fanti Farutongo Fensitongo Fidyitongo Fontongo Frafratongo Fransitongo Galicisch Garifunatongo Gatongo Georgiatongo Gitonga Gokanatongo Grikitongo Groenlandtongo Guaranitongo Guaranitongo (Bolifiya) Guerze Gunatongo Guntongo Guyaratitongo Guéré Haiti Kriorotongo Hawsatongo Hebrewtongo Hererotongo Hiligainontongo Hinditongo Hirimotutongo Hmong (wit) Hongariatongo Huastektongo (San Luis Potosi) Hunsrik Ibanag Ibantongo Ibindatongo Ier-tongo Igbotongo Ilokotongo Indoneisiatongo Ingrisitongo Isokotongo Italiatongo Jakuba Javaans Kaapverdisch-creools Kabiletongo Kambodyatongo Kanadatongo Kanatongo Kaqchikel (Centraal) Karen (S’gaw) Kasaktongo Kasitongo Katalantongo Katyintongo Kektyitongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikaondetongo Kikongotongo Kikuyutongo Kilubatongo Kimbundutongo Kinandetongo Kinyarwandatongo Kipendetongo Kirgisitongo Kiribatitongo Kirunditongo Kisii Kisitongo Kisongetongo Kitongatongo (Malawi) Kityetongo Koerdisch, Kurmanji (Kaukasus) Kongotongo Koreya-tongo Kpelle Krio Kriorotongo Gwadelup Krowâsiatongo Kwangalitongo Kwanyamatongo Kyangonde Laag Duits-tongo Lahutongo Laostongo Latfiatongo Latgalian Lenje Lingalatongo Litoniyatongo Lomwetongo Lufaletongo Lugandatongo Lugbaratongo Lukonsotongo Lundatongo Luotongo Makuatongo Malagasitongo Malayalamtongo Maleisitongo Maltatongo Mambwe-Lungutongo Mamtongo Mangareva Maninkakan (Oostelijk) Mapudunguntongo Maratitongo Marquesiaans (Hiva Oa) Marquesiaans (Nuku Hiva) Masahuatongo Masatektongo (Huwatala) Masedoniya-tongo Masyaleisitongo Mauritius Kriorotongo Mayatongo Mebukusyutongo Mende Meru Miksetongo Mikstektongo (Gerero) Mikstektongo (Huwayapan) Miskitotongo Misotongo Miyanmartongo Mongoliyatongo Mooretongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Navayotongo Ndongatongo Nepalitongo Ngaberetongo Ni-weitongo Niastongo Nidebeletongo Nidebeletongo (Zimbabwe) Nigeriaans Pidgin Nisematongo Norwegatongo Nuertongo Nyanekatongo Nyungwe Okanisitongo Okpe Oromotongo Oseitiatongo Otomitongo (Valle del Mezquital) Pangasinantongo Papiamentutongo (Aruba) Papiamentutongo (Korsow) Persiatongo Pidgin (Kameroen) Pilagá Ponpeitongo Potogisi Kriorotongo (Guinee-Bissau) Potogisitongo Pulartongo Punyabitongo Punyabitongo (Shahmukhi) Páez Pôlsutongo Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongatongo Reunion Kriorotongo Romani (Macedonië, cyrillisch) Romani (Oost-Slowakije) Romanitongo (Bulgaria) Romanitongo (Masedoniya) Romanitongo (Noordsei fu Grikikondre) Romanitongo (Zuidsei fu Grikikondre) Rosiyatongo Rumeiniatongo Rutorotongo Salomon eilanti pidgin Salvadoraanse Gebarentaal Samowatongo Sangotongo Sapotektongo (Istmus) Sapotektongo Latyigiri) Sarnami Hindoestani Sebuwanotongo Seisyel-èilanti Kriorotongo Senatongo Sepeditongo Serfiatongo Serfiatongo (Romesma-alfabet) Sesotho (Lesotho) Setswanatongo Shangaan (Zimbabwe) Sibembatongo Silositongo Sinhalatongo Sinyanyatongo Slofeiniatongo Slowaakse Gebarentaal Slowâkiatongo Sneisitongo Mandarin (fosiwan Sneisitongo Mandarin (makrikiwan) Somalisch Soussou Spanyorotongo Sramakatongo Sranantongo Sulutongo Sundaas Swahilitongo Swatitongo Sweidsitongo Syitongatongo Syonatongo Tagalogtongo Tahititongo Taitongo Talapanektongo Talian Tamiltongo Tandroy Tankaranatongo Tarahumaratongo (Centraal) Taraskotongo Tatartongo Tayikitongo Telugutongo Tetun Dili Thai (Noordoostelijk) Tiftongo Tigrinyatongo Toabaitetongo Tok Pisintongo Tokelawantongo Tongantongo Torkutongo Totonaktongo Toyolabaltongo Tsongatongo Tswatongo Tufalotongo Turkmeniatongo Turkmeniatongo (sirilis-alfabet) Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tyuabotongo Tzeltaltongo Tzotziltongo Udgurtongo (sirilis-alfabet) Udmurt-tongo Ukrainitongo Urdutongo Urhobotongo Uruguayaanse Gebarentaal Usbektongo Valenciaans Vendatongo Vezotongo Vietnameisitongo Walisitongo Waray-Waraytongo Wayuunaikitongo Welshtongo Wichitongo Wolaitatongo Yapantongo Yorubatongo usbekitongo (Romesma-alfabet)\nDen baala di be e tii a wooko aini a fosi yalihondoo\nDen baala e leisi wan biifi fu den baala di e tii a wooko a hii goontapu\nAini a fosi yalihondoo, da den baala di be e tii a wooko, a be wan pikin guupu sama, dati be de „den aposteli anga den owluman aini Yelusalem foto”. A den be e teke gaan bosoloiti gi ala den salfuwan aini den kemeente (Toli 15:2). Fosi den du wan sani di den kuudei fi en, da den be e holi wan pikin kuutu a fesi kaba fu luku san Beibel e taki fu a pisi toli de. Den be e meke a yeye fu Gadu tii den tu (Toli 15:25). Na a seefi fasi de e du sani te na a dei fu tide ete.\nGadu e koboloiki den baala de fu du a wani fi en. Den salufu baala di e tii a wooko fu Yehofa Kotoigi aini a ten ya, e booko den ede tuutuu fu sabi san Gadu Wowtu e taki. Den abi tyaipi ondoofeni te ai go anga fa a wooko fu u mu du. Den sa fa fu piki akisi tu di abi fu du anga a dini fu Gadu. Ala wiki de e kon a makandii fu holi wan pikin kuutu fu luku san den baala anga sisa fu den a hii goontapu abi fanowdu. Leti enke fa a be de aini a fosi yalihondoo, a so den baala ya e gi den leli di komoto aini Beibel. De e sende den bosikopu ya aini biifi, efuso anga den owluman di e waka a den kemeente. A sani ya e yeepi a foluku fu Gadu fu denki anga du sani na a seefi fasi (Toli 16:4, 5). Den baala di e tii a wooko a hii goontapu e seeka sani a fesi fu gi u leli fu Beibel. De e gi u taanga tu fu peleiki a bun nyunsu fayafaya, anga de e poti baala tu fu tyai faantiwowtu aini a kemeente.\nDen baala ya e meke a yeye fu Gadu tii den. Den baala di e tii a wooko, e suku a tii fu Yehofa, a moo gaan Gadu, anga Yesesi di de Edeman fu a kemeente (1 Korentesama 11:3; Efeisesama 5:23). Den baala di e tii a wooko a hii goontapu nái si denseefi enke fesiman fu a foluku fu Gadu. Makandii anga ala den taa salufu Kelesten de e „waka na a Pikin Sikapu [Yesesi] baka na ala pe ai go” (Openbaring 14:4). Ai bigi gi den te wi e begi gi den, fu den sa poi du a wooko fu den bun.\nSama a be den baala di be e tii a wooko aini a fosi yalihondoo?\nFa den baala di e tii a wooko a hii goontapu e suku a tii fu Gadu aini a ten ya?\nLeisi Toli 15:1-35, da i luku fa den baala di be e tii a wooko aini a fosi yalihondoo, be taki fu wan polobelema, anga fa Beibel anga a santa yeye be yeepi den fu losi a polobelema de.